Dagaalka Kismaayo Iyo Waxa La Fili Karo Maalmaha Soo Socda (Warbixin) | RBC Radio\tHome\nMa Sharci ayuu ku Dhisan yahay Xisbiga Madaxweyne Faroole? W/Q Muuse Cali Jaamac\nThursday, November 22nd, 2012 at 12:17 am\t/ 12 Comments Warqad Furan oo ku socota M/Weyne Xassan. W/Q Abukar Awale (Qaad DiiD)\nWednesday, November 21st, 2012 at 02:58 am\t/ 7 Comments Waxaa la gaaray xilligii Soomaali loo hiillin lahaay. W/Q Ahmed-haadi M. Ahmed\nTuesday, November 20th, 2012 at 12:30 am\t/ No Comment Jawaab celin qoraalkii ”Dowladnimada Yaan La Cayn Wareejin” W/Q Abukar Y. Warsame\nMonday, November 19th, 2012 at 01:03 am\t/ 5 Comments Cudurka Dilaaga Ah Ee Soomaalida. W/Q Ahmednor Ugaas\nMonday, November 19th, 2012 at 12:44 am\t/ 1 Comment Hadalkii madaxweyne Xasan ee Jubbooyinku ma gar ayuu ahaa mise gar darro? W/Q Warsame Gaabane\nMonday, November 19th, 2012 at 12:01 am\t/ 18 Comments Tuesday, September 18th, 2012 at 09:17 pm Dagaalka Kismaayo Iyo Waxa La Fili Karo Maalmaha Soo Socda (Warbixin)\nKismaayo (RBC) Iyadoo saraakiisha iyo hogaankii ururka Al-Shabaab ay baneeyeen magaalada Kismaayo ee xarunta gobolka Jubbada Hoose ayaa haddana dhanka kale waxaa illaa galabta degan xaalada gobihii dagaaladu ka dheceen ee duleedyada magaalada.\nWararka ugu dambeeya ee naga soo gaaraya Kismaayo ayaa sheegaya in weli magaalada aysan jirin cid si rasmi ah gacanta ugu heysa, waxaana guud ahaan magaalada baneeyay ciidamada iyo saraakiisha Al-Shabaab oo hubkooda u qaatay deegaano kala duwan. Sidoo kale saraakiisha sare ee Al-Shabaab iyo xaasaskooda ay ka qaxay magaalada iyadoo dadka rayidka ahna ay u qeybsameen qaar cabsi darteed u barakacaya iyo qaar iskaga haray magaalada dhexdeeda.\nCiidamada Kenya oo ay wehlinayaan kuwa Raskambooni iyo kuwa taabacdan Dawlada Soomaaliya ayaan weli soo dhaafin deegaanada Janaay Cabdalle iyo Biibi, iyadoo sida muuqata aysan jirin ika caabin weyn oo hortaagan hase yeeshee taxadar ka qaba miinooyin fara badan oo la sheegay in dhulka lagu aasay.\nKismaayo iyo maalmaha xiga\nSida dad badan ay saadalinayaan magaalada Kismaayo ayaa hadda waxaa soo wajahay isbedel weyn kadib markii ay ka bexeen ururka Al-Shabaab oo ka talinayey mudo ka badan saddex sano oo xiriir ah.\nDadka tirada yar ee magaalada ku haray oo qaarkood Raxanreeb la hadashay kana gaabsaday magacooda amaanka dartiis ayaa sheegay in magaalada illaa shalay wax maamul ah uusan ka jirin, isla markaana magaalada gudaheeda ay ka bilawdeen kooxo tuugo ah oo dadka ka baadaya waxa ay heystaan. Sidoo kale qaar ka mid ah dadkii ay waxyeelada u geysteen Al-Shabaab oo careysan ayaa bilaabay inay raadiyaan haraadiga kooxda ama qaraabadooda si ay uga aargoostaan arintaasoo khatarteeda leh.\nWaxay dadku sheegayaan inay aad uga cabsi qabaan ciidamada huwanta (Kenyaanka, Raskambooni iyo maleeshiyaadka qabiilada ee wada socda) inay dhibaateeyaan dadka magaalada jooga, isla markaana isbarbar yaaca kooxahan ay abuuri doonaan amaan darri baahsan oo hareysa magaalada Kismaayo, taasoo haddii ay dhacdana hawlgalka Kenya iyo kan dawlada fadeexad ku ah.\nAl-Shabab iyo wajiga labaad ee dagaalka\nMeelaha ugu muhimsan ee Al-Shabaab ay hadda u guureen ayaa waxaa ugu horeeya deegaanka Alan Libaax oo 1iyaastii 60km waqooyi ka xiga Kismaayo. Sidoo kale degmada Jamaame iyo baadiyaha gobolka ee ku teedsan Kudhaa illaa Badd Madow ayaa la qiyaasayaa inay saraakiisha hogaanka u ah Al-Shabaab iyo hubkooda ay degi karaan, dhulkaasoo ah dhul hawd ah oo leh dhir, ugaar iyo biyo oo ay mudo ku noolaan karaan.\nWaxaa la qiyaasayaa in dhulkan uu Al-Shabaab u saamixi karo inay diyaariyaan weeraro kudhufoo ka dhaqaaq ah oo ay soo abaabulaan kuna qaadaan deegaanada ay ku sugan yihiin ciidamada Kenya iyo kuwa dawlada. Waxaa kaloo jirta in dhulka u dhexeeya Dhoobley illaa Afmadow weli ay Al-Shabaab ku leeyihiin dhaqdhaqaaq xoog leh inkastoo bilooyin ka hor dhulkaasi ay qabsadeen ciidamada Kenya.\nDadka ka hadla arimaha jabhadaha ayaa sheegaya inay adkaan doontoin Al-Shabaab xoog ahaan looga adkaado mar haddii ay galaan wajiga lsbaad ee dagaalkooda oo ah “nooca jabhadeynta” kaasoo aan lahayn awood muuqata oo toos loo weeraro, sidaasi darteedna waxaa dagaalka noocan ahi uu leeyahay khasaare aan dhamaanin, sida ka socota wadamada Afghanistan, Ciraaq iyo Pakistan oo ka mid ah meelaha ururka Al-Qaacida ka hawlgalo.\nSaraakiisha Al.-Shabaab ayaa laf ahaantooda qiray in dagaalkiii Jubbooyinka uu hadda galay waji labaad, iyagoo ku micneeyay “nooca dhiigbaxa” isla markaana ay diyaar u yihiin noocan dagaalka ah.\nDhanka kale maleeshiyaad uu wato Col Barre Hiiraale oo ka soo dhaqaaqay magaalada Garbahaarey ayaa soo gaaray deegaanka Faafax Dhuun waxaana la soo sheegayaa inay ku wajahan yihiin magaalada Kismaayo ee xarunta gobolka Jubbada Hoose taasoo qeyb ka ah loolanka maleeshiyaadka iyo beeluhu ugu jiraan awooda maamulka Kismaayo.\nSi kastaba waxaa laga wardhowrayaa sida ay noqoto xaalada tan xigta ee Kismaayo iyo sida dhinacyada kala duwan ugu diyaarsan yihiin.\nTags: Dagaalka Kismaayo Iyo Waxa La Fili Karo Maalmaha Soo Socda (Warbixin)\t16 Responses for “Dagaalka Kismaayo Iyo Waxa La Fili Karo Maalmaha Soo Socda (Warbixin)”\nhersi says:\tSeptember 18, 2012 at 9:38 pm\tMacna malaha waa meeshii lagu xabaalilahaa ee soo galbiya odayga\nKismayo33 says:\tSeptember 18, 2012 at 10:46 pm\tWaxyaabaha dhici kara waxaa ugu muhiimsan marka Kismaayo la qabto;\n1- In Raskambooni oo u soo dagaalay Jubbooyinka kana soo jeeda beesha ugu tun wayn Jubbaland maamulka qabtaan markii ay baandow ku soo rogaan.\n2- In dadkii xoogga ku haystay Kismaayo oo maalmihii u dambeeyey sheegay alqaacida noqday inay abuuraan dagaal beeleed. Natiijadeeda waxaa weeye in in dagaal faraha looga guban doono dhici doono oo guusha ay raaci doonto Raaskambooni\nLabadaasi wax ka dhaxaya aniga iima muuqato\nKhadra ahmed says:\tSeptember 18, 2012 at 11:52 pm\tKenya kuma faa’iidi doonto duulaankeeda jab iyo khasaara udambeeya.\nIna Cabdi says:\tSeptember 19, 2012 at 1:52 am\tKaambooni xoog iyo xeelad uu kismaayo ku hanto malahan, marka waxay noqon labo midkood:\n1- In ciidamada kenya ay magaalada iska haystaan oo degaan sida xabashidu Doolow u degtay 20-kii sano ee lasoo dhaafay\n2- in ay dadka ku amar ku taagleeyaan dhowrka beri ee keenyaanku la joogo, hadhow markii keenyaanku baxaanna iyagana magaalada laga cayriyo, oo ay magaalada la wareegaan awalba maamuli jiray.\nkista says:\tSeptember 19, 2012 at 1:59 am\tKismayo33 @ sxb munafaqada iska daa oo dadkaas waa dad wada dhashay ayagana wada maamulan dona meesha adiguse puntlandtada cayntaynka ah sheego oo magaca kismayo yaan lagaa maqal boowe kk\ncadaani says:\tSeptember 19, 2012 at 2:13 am\tkismaayo 33 waxbaadan ogayne kenya cidna mawadatee waxay usocoto iyadaaba sheegtoo waa patrolka kujira badda kismaayo adigana wax liitaa kuu muuqdoo ookiyaale feeg ah ayaa kuugu jiree sifiican wax u eeeg axmed madoobana waxba madhaamo dabaqoodhiga dadkiisa iyo dadkiisa saxariiriyay waxaadna ogaataa inaysan kenya damaceeda gumaysi u hirgalidoonin waxaana diidan soomaali oo ay hogaanka u hayso dawlada cusub\nRunsheeg says:\tSeptember 19, 2012 at 2:35 am\tMeesha waxa kasocda waa iska cadahay. Beelaha baa xukunka kismaayo kuloo lamaya. Lakin waxaan sugeynaa sida DF iyo Amisom arintan umaareeyaan.\nKISMAAYO & KISTAA says:\tSeptember 19, 2012 at 4:25 am\tKismaayo waxaa WADA DEGA BEELO BADAN, qaar wada dhashay iyo kuwa Soomaali wada ah, Hadii eey HAL BEEL SHEEGATO, kafilo KISMAAYO ineey Noqoto NEW MUQDISHO ama NEW BAQDAD!\nSababtoo ah Qabiilada Soomaalida ee dega wadanka Soomaalia weey kasoo daalaan dagaal, oo uma dulqaadanayaan qabiil sad buursi iyo xaqdaro wata, shaarkeey doonanba ha huwadaane!\nMarka kooxaha Asalkooda dega NFD & Soomaali Galbeed oo halganka ugu jidha sideey Al-shabaab oga saari lahaayeen Dalka Soomaalia waa wax fiican, laakiinse waxaa leeyahay Kismaayo yeeysan noqon tii ceebtiina soo saarta, oo qabiilada Soomaali ee waligood wada degi jiray Kismaayo idinku kicisa.\nCiidan Beeleedka Raas Kambooni, kowda horre saa rabtiin ka yeela tuulada Afmadow iyo tuulooyinka aad adinku KALIGIIN degtiin, laakiinse aad oga fiirsada meel ummada oo dhan wada degantahay SIDA KISMAAYO, oo maalkoodi wada yaal, oo qarniyaal ku beernaa inaad isku daydaan rabshadooda ama sadbuursi!!! Kismaayo dad dif ah ayaa fahmaya taariikhdeeda iyo inta beel ee wada degan, iyo intii usoo halgantay waagii eey USC soo weerartay, iyo kuwii geeska iska fadhiyay ee waxba tarin shacabkii Kismaayo oo hadana kasii daray oo USC daba raqleeyay sida Cumar Jees.\nIntaas iyo Nabad Galyo!\nVIVA Inta XALAASHA ka shaqeysa!\nIdris Malaaq says:\tSeptember 19, 2012 at 6:11 am\tBarre Hiiraale iyo Axmed madoobe waa inay isku dhacaan. Hiiraale wuxuu hub ka heley Itoobiya, Axmed Madoobe waxaa soo hubeeyey Kenya. Dhiig kale ayaa daadanaaya.\nHiiraale Kismaayo waxba kuuma yaallaane Garbahaarrey Allah ha kuu barakeeyo\nKismaayo rag baa u soo shahiidey. Intey dawladda Federaalka ah u soo talineyso, Raaskaambooniyiinta Axmed Madoobe ha maamulaano.\nCadaado says:\tSeptember 19, 2012 at 6:46 am\tSalaan, waa ayaan daro in dadka Somaliyeed eey wali ku jiraan dad faan iyo cunsurinimo salka ka heeyso jaahilnimo in eey wali jiraan (waa dadka dhahaayaa reer fulaan, iyo koox fulaan ayaa Kismaayo leh oo looga dambeeynayaa) Laakiin waxaan rabaa in aan idinla wadaago aniga wax aan ujeedo, taasoo ah in dadka Somaliyeed eey leeyihiin sadex cadow, waxyaabo kale waa jiraan laakiin sadexdaan ayaan idiin sheegaa.\n1. Cadowga koowaad ee Somali leedahay waa alshabaab. Oo markii eey umada dagaal macno dara ah inta kudhameeyeen, oo eey jid iyo jiho diid noqdeen, ayeey hada iyo kahorba qabiilada Somaliyeed qaarna soo dhaweeysteen qaarna la dagaaltameen, oo dadka isku gooyeen. Waa calaamadaha eey isticmaalaan gumeeystaha “divide and rule”\n2. Cadowga labaad waa wadamada dariska oo markaan eey Kenya ugu cadcadahay, maadaamaa eey Ethopia howshaan muda soo waday.\nLabadan cadow ee kow iyo labo, waa wadamada dariska ah iyo argagixisada alshabaab waxaa ka dhaxeeya heshiis aan “official” aheeyn, laakiin marka aad u fiirsato waxaa ka dhaxeeya heshiis ah in eeysan Somali dowlad iyo sharaf midna eeysan helin.\n3. Cadowga Sadexaad, oo waliba ka qatar badan Labadaan cadow ee hore waa dadka Somaliyeed qaarkood sida kuwa halkaan ka dhahayo reer hebel anagoo ah ayaa magaalo hebel amaba gobol hebel iska leh, anagaana dadka ugu sareeyneeyno. Labada cadow ee hore ma shaqeeynayaan hadii eeysan dadka Somalida dhexdooda kala qeeybsaneeyn.\nSadexdaan cadow waxaa looga adkaan karaa simple, waa in eey dadka Somaliyeed ku midowbaan danta ka dhaxeeysa ee qaranka Somaliyeed, dowlada hada jirta inta la taageero qof kasta ka shaqeeyo wanaaga iyo in aan waqtiga iskaga lumin faan cidlo ah anagoo ah dadka maantay aduunka ugu liito, oo Somaliya loo yaqaano calaamadha gaajada, qaxootinimada is dil macno dara ah, waliba isku heeysto in eey dadka ugu fiican yihiin anakoo ah sida “boqorka qaawan ee dharka xirneeyn”\ngaraad yusuf garad abshir says:\tSeptember 19, 2012 at 6:51 am\tasc waxaan ujawaabayaa XIRSI sxb waad qal dan tahay raas kan booniga aad sheegay so soo tii guda ha keenya lagu baacsan jiray mida kale mar kaad leedahay iyagaa utun wayn aaway mawax aan raali ka ahayn baa kismaanyo kaso con kara sxb dhulku dadka waa kabadan yahay waana deeqaa hadii wanaag lawaayayana nin wal bo sida xabada loorido waa yaqaanaa ee waa nin kay wax ugoyso awoodiisa haduu soorogmado ruux ma caabudo e ilma raaga coonoow bilaad rarate awrtiina saaxiib waxaan sug naa waa kismaanyo qabashadeeda iyo wixii kasoo baxo wabilaahi tawfiiq\nKismayo33 says:\tSeptember 19, 2012 at 8:31 am\tKismaayo iyo Kistaa\nAdeer taariikhda ha marin habaabin.\nAfarta Xaafadood ee Kismaayo waa Faanoole, Farjanno, Calanleey, iyo Shaqaalaha cidda u badan Somalida waa taqaanna.,\nNFD iyo Ogadeeniya cidda ka soo jeedda kulaha. Wallaahi miskiin.,\nWaar miyaadan ogayn in labada gobol Somali oo dhan ka soo jeedaan haba loo kala batee.\nKa yidhi, ciddii talin jirtay ayaa talin. Adeer ciddii talin jiray imminka waa kuwaa xoreeyey dalkooda.\nHaddii ay sheekadu tahay adigana dhimo aniga dheefta ayaa dhuuqayaa waa sheekadii wanaka macasha ii qabo anigana aan muudsado\nKismaayo waa magaalo Somaaliyeed.\nAma ha noqodaan magaalooyinka Soomaaliyeed oo dhan magaalo Somalida u siman tahay\nAma Kismaayo Kistaa waxaa iska leh dadka u soo dagaalay. Wixii la degana ha aqbaleen xaqiiqdaasi.;.\nAmmaa Kenya iyo gumeysigeeda waxaan shaki ku jidhin in dad damiir leh uusan dalka joogin\nMarka sheekadu waa ha wareega caddaysato\nliibaan says:\tSeptember 19, 2012 at 10:43 am\tRAXANREEBEY BEENTA KAMA XISHOOTAAN MIYAA KISMAYO WAXA MAAMULO CIDDII MAAMULI JIRTAY MARNE FOODA MANOQON, DAGAALKANE WUUSOCDAA ILLAA AY KENYA SOO DHAAFI WAAYEEN BIIBI. AFAR MAALIN OO XIRIIR AH AYUU DAGAALKA SOCDAY DIYAARADO IYO BAABUURNE LAGA GUBAY, SHALAY WEY HAKADEEN CIIDAMADII UGU XOOGA BADNAA WEY HORFADHIYAAN. SAAKANE DIB AYAA LOO FURAY IDAACADII AL ANDULUS. SARAAKIIL IYO CIIDAN MAGAALADA WAA LABUUXAA. AMAA MAXASTA WEY KABAXEEN. MIDA KALE WAXAA LAGU HAYAA KENYA KISMAYO WEY QABSANEYSAA MARNE MALISWEYDIIYAY MAXAA KA HOREEYO OO AY UQABSANEYSAA? MAXAA WADANKEDII KASOO WADAY? DAD BAA HADHAW WEXEY KU ORANAYAAN KENYAA KISMAAYO KAXOREYSAY AL SHABAAB CAJIIB. WIILASHII KISMAYO KUDHASHAY MIYAA KENYA KAXOREYSAY DHULKOODII, AALLAHUMUSTACAAN,\nDalmar says:\tSeptember 19, 2012 at 1:47 pm\tBarre huuraale godkiisa ka qodan kismayo wana uu ku dhimanayaal\nKISMAAYO & KISTAA says:\tSeptember 20, 2012 at 7:04 am\tKismaayo 33, mayee ha boodboodo, anaguu xaafado inoo xisaabin! Maskiin kulahaa?????……..kkkkk ma caano boore ayaad mooday inaan cabno???\njugyare143@hotmail.com says:\tNovember 22, 2012 at 1:59 pm\tasc asaxaabta wa idin salaamay marka hore waxan salaamaya sheey damiinta al-shabab marka 2 lamaad waxan salaamaya ciidamada qalabka sida waxan leyahay ha cirib tiraan dadka ah doowlad diidka marka 3 waxan leyahay al-shabab ha iska dhafan beenta aya dadka muslim ka ah usheegayan marka 4 waxan leyahay dadka la jira o ah a jaanibta la dagaalanta ha sheegan doow ladana waxabn ka cod sanayaaa in ay hadii ay qab taan qof geesta dil ama dhabac ah una gees ta qof ah ciidamada qalabka si ok marka 5 waxan lqofkasd geestay dilka qor sheey san hadii laqabto waxa ow mudan yahay dil ah toogasho mar 6 waxan leyahay doowlada ha ix tiraaman ciidamada hana u qiimesnadan mar wad arag tee ciidamadan jooga dalkeeyna hadii ow qof ka dhawac ma ama laga dila si ow ugu qimeey san yahay lama maleen karo wlh marka waxan leyahay dadka la gu dilaayo muqdisho waxa ka dam beeya sheedamiinta wa ween waxan ka la aan leyahay ha la dilo wiilka yar xitaa ow geesta dilka ama xarig dheer halo diro marka waxan kala aan le nahay ciidamada jooga dalkeeyna hadi ay dilaan qof shacab aha ama qof ah ciidan hulugu la xisaab tamo wayo qofkan la dilaayo ced ayow ka so soofay marka xaqa oow ku leyahay hala siiyo marka mar walbo daka waxa la gu dilaa shar ci daro marka waxan leyahay ciidamada iikana hadhafan dad ka ay risaas tu aya iska ga furayaaan marka habna u qiimes naado shacab kooda marka waxan ka la an leenahay doowlada soomaali yed o taagan tay hada waxan ka cod saneey na inay si xaq ah wax u qawato ana isma xukuno e wanala xukuma lkn ido nala xukumaayo aya wax qab san karnaa soomaaliyey marka waxan kala an lenahay hadi anahay umada soomaaliyed o joogta dalka giriiga inay no dadaasho doow la deeyna ok hadi qokii geesto dilka asna la dilo wlh in ey yaran doonto dilka lo grrrysanaayo suxufiyinta ama ciidamada soomaaliyed marka sas ayanu lenahay dadkeeyna waxa ay ku jiraan xabsiyada caalamka wayo waxa liis kaaga xedhaya sharci daro marka wa in fikirnaa hadanu nahay soomaali ok wa idin salaamayaaaaaaaa dhaman tiin qofkii lugu dilo muqdisho waxanu lenahay allahu naxariisto qofkii dilay ayow sugayaaaaa marka asxaabey wano markale iyo nabad byyyyyyyyyy allaha no bara keeyo doow la deeyna\nGolaha Wasiiradda Cusub Ee Soomaaliya Oo Maanta Kulankii Ugu Horreyay Yeeshay\nMadaxweynaha Somaliland oo kulan gaar ah la yeeshay Ururrada Bulshada Rayidka ah iyo waxay ka wadahadleen\nSh.Maxamed Aw-libaax iyo Wafdi u hogaaminayo oo kismaayo gaaray\nHadii Aad Dalxiis Utageyso Xeebta Liido Hore Uqaado Kaarkaaga Aqoonsiga Hadii Kale In Lagu Xiro Ayaa Macquul ah!!!! (DAAWO SAWIRO)\nRAADRAACA: Raysul Wasaaraha Ethiopia Iyo Madaxweynaha Kenya oo Kulan Lagu Lafa-Guray Arimaha Soomaaliya Ku Yeeshay Nairobi\nAl-Shabaabka Gobalka Shabeelaha Dhexe Oo Loo Qabtay Inay Isku Soo Dhiibaan Waqti Yar\nMadaxweynaha Soomaaliya Oo Ugu Baaqay Wadamada Caalamka Inay Safaaradahoodii Ay Ka Furtaan Soomaaliya\nSafaarada Soomaaliya Ee Liibiya Oo Digniin Culus U Dirtay Dhalinyarada Doonaya Inay Tahriibaan\nNabadoon Maxamed Xasan Xaad Oo ka Hadlay Dhibaatooyinka Askarta Dowlada Ay U Geestaan Shacabka\nWasaarda Amaanka Dowlada Soomaaliya Oo Ka Hadashay Qorshaha Lagu Xaqiijinayo Amaanka\nUNODC: Piracy is a complex challenge for East Africa’s fragile economies\nKenya Deputy Speaker Farah Maalim accuse State of using undue force\nSomalia: One should not praise the day before the evening\nSomalia: Why Somali Youth Associations Fail\nIsrael targets homes of journalists and media installations in Gaza\nBREAKING NEWS: Six killed in Nairobi grenade attack, 15 others injured


Kheyre oo shaaciyey inuu ka walaacsan yahay tallaabooyin ay qaaday DF | Warkii.com\nHome warkii Kheyre oo shaaciyey inuu ka walaacsan yahay tallaabooyin ay qaaday DF\nRa’iisul Wasaarihii hore ee dalka Xasan Cali Kheyre ayaa soo saaray qoraal daba socda bayaankii ay ku mideysnaayeen isaga iyo musharaxiin kale oo waaweyn, kaas oo ay walaac uga muujiyeen guddiyada ay dowladdu magacaawday doorashada dalka.\nXasan Cali Kheyre ayaa qoraalkiisa ku sheegay in mar kale uu ku celinayo inay lagama maarmaan tahay in doorashada dalka u dhacdo ‘si xor ah, xasilloon, wadar-oggal ah oo waqtigeeda ku qabsoonta’.\n“Sidii aan uga sheegay shirarkii Golaha Wasiirrada ee 10kii May iyo 9kii July 2020ka, inta xilka aanan iska casilin ka hor, waxaa lagama maarmaan ah inay dalka ka dhacdo doorasho xor ah, xasilloon, wadar-oggal ah oo waqtigeeda ku qabsoonta” ayuu qoraalkiisa ku yiri Kheyre.\nWaxa uu sheegay inuu cadeynayo in musharaxiintii maanta soo saaray bayaan ka uu ka mid ahaa. Isla markaana ay walaac badan ka qabaan qaabka ay dowladda federaalku u maamulayso doorashada iyo guddiyada loo qorsheeyey in ay doorashada maamulaan.\n“Haddaba, waxa aan maanta oo taariikhdu tahay 10ka November 2020 caddaynayaa inaan ka mid ahay musharrixiintii saxiixday war-murtiyeedka ku taariikhaysan 10/11/2020 ee cinwaankiisu yahay “Mawqifka iyo Go’aanka Musharrixiinta Madaxweynenimada Soomaaliya ee ka qaybgalka doorashada 2020/21” taas oo aan walaac uga muujinnay qaabka Dowladda Federaalku u maamulayso doorashada iyo guddiyada loo qorsheeyey in ay doorashada maamulaan,” ayuu yiri.\nKheyre ayaa sheegay inay sax aheyn in xubno ka tirsan ciidanka ammaanka lagu soo daro guddiyada doorashada dalka, sidoo kalena uu qirayo shaqada adage ee ciidamadu hayaan.\n“Aniga oo aaminsan in ciidamada amnigu ay hayaan shaqo qaran oo aad muhiim u ah ayna naga mudan yihiin sharaf iyo karaamo, hadana sax ma aha inay ka mid noqdaan guddiyada madaxa bannaan ee doorashooyinka,” ayuu ra’iisul wasaarihii hore ku yiri qoraalkan.\nUgu dambeyntii Xasan Cali Kheyre ayaa qoraalkan ku soo jeediyey talo ah in guddiyada maamulaya doorashada kuraasta Gobollada Waqooyi ee Somaliland in loo maareeyo hanaan la isla ogolyahay.\n“Sidoo kale, waxaan aaminsanahay guddiga maamulaya kuraasta Gobollada Waqooyi ee Somaliland in loo maareeyo qaab wadar-oggol ah, qaddarin leh, waafaqsanna heshiiskii DFS iyo Maamul Goboleedyadu ku gaareen Muqdisho 26kii September 2020” ayuu qoraalkiisa ku yiri Kheyre.\nPrevious articleMahdi Guuleed oo u jawaabay Kheyre iyo musharaxiintii go’aanka soo saaray maanta\nNext article Xildhibaan Mahad Salaad: “Mahdi Guuleedow Xamar waxay ku caan tahay koriso, kibriso iyo kufiso”\nMusharrax madaxweyne Cabdikariin Xuseen Guuleed ayaa saacadihii la soo dhaafay kulamo gaar gaar ah la qaatay guddoomiyaha golaha shacabka iyo kan Golaha aqalka sare...\nDabageed oo ku dhawaaqay inuu yahay musharax\nDadweyne meel fagaare ah ku gubay nin ‘ku istaagay’ kitaabka qur’aanka...


Puntland oo cambaareysay hadal ka soo baxay madaxweyne Xasan Sheikh oo uu ku sheegay... - Caasimada Online\nHome Warar Puntland oo cambaareysay hadal ka soo baxay madaxweyne Xasan Sheikh oo uu...\nPuntland oo cambaareysay hadal ka soo baxay madaxweyne Xasan Sheikh oo uu ku sheegay…\nGaroowe (Caasimada Online) – Maamulka Puntland ayaa si kulul uga hadashay hadal ka soo yeeray madaxweynaha Soomaaliya oo sheegay in maamulka gobollada dhexe uu noqon doono gobolka Mudug iyo Galgaduud.\nWasiirka waxbarashada Puntland,Cali Xaaji Warsame oo ka jawaabay hadalka waxuu ku sheegay inuu yahay mid dib u curinaya khilafkii dowladda faderaalka iyo Puntland.\n“Gaf ayuu nogu yahay hadalka madaxweynaha oo yiri gobolka Mudug ayaa maamulka lugu biirinaya,” ayuu yiri Cali oo inta ku daray horay in labada dhinac ay ugu heshiiyeen koonfurta Mudug in lugu biiriyo maamulka.\nWaxuu sheegay wasiirka inaysan Puntland marnaba raali ka ahayn in lagu soo xad-gudbo wa uu ugu yeeray dhulkeeda, wuxuuna madaxweynaha Soomaaliya ugu baaqay inuu dib uga fiirsado hadalkaas.\nHadalkan ayaa yimdi, kaddib markii madaxweynaha Soomaaliya oo shalay hadal ka jeediyay magaalada Dhuusamareeb u sheegay in maamulka gobollada dhexe uu noqon doono labada gobol ee Mudug iyo Galgaduud.


Maqal iyo Muuqaal u Daawo Live Nadwo diini ah oo caawa ka bilaabatay Masjidka Al-Rowada ee Boosaaso(Dhamaad)\nApril 14, 2016 - Written by Editor\nBoosaaso:-Waxaan ugu bishaareynaynaa dhamaan umada Soomaaliyeed iyo Akhristayaasha Halgan.net in caawa nadwada ka bilaabaneysa masjidka Al-Rowada ee magaalada Boosaaso si maqal iyo muuqaal ah looga tabin doona shabakarada Islaamiga ee Halgan.net .\nHalgan.net ayaa waxaa uga barateen in ay duruusta iyo nadawaadka diiniga ah ay si maqal iyo muuqaal ah idiinku soo gudbiso .\nHowlwadeenada Halgan.net ayaa haatan Diyaariyey in si maqal iyo muuqaal ah aad uga bogotaan Nadwada caawa ka bilaaban doonta Masjidka Al-Rowada ee magaalada Boosaaso ee xarunta gobalka Bari taas oo ah tii 14aad.\nSidoo kale waxaad si Live ah uga dhageysan kartaa Radio Halgan Live adiga oo telkaaga ku soo dajisan kara App-ka Radio Halgan Live. iyo Radio Al-Xikma oo ka howlgala deegaanada Puntland.Halkan ka Dajiso Radio Halgan Google Play Halkan ka Dajiso Radio Halgan Live App Store\nNadwadan ayaa waxaa ka soo qeyb gali doona culumo si weyn looga yaqaan Soomaaliya waxaana ay si rasmi ah u bilaaban doontaa hadii alle idmo caawa bacdal maqrib oo ku aadan 8-15 Rajab 1437 H oo kuna beegan 15-21 -4-2016 saacada 08:00 Am xiliga bariga Afrika.\nRadio Halgan Live waa Idaacad Islaami ah uu soo tabin doonta Inshalaah Duruusta iyo Nadwooyinka Culumada waxaana ay bahwadaag ku yihiin faafinta Dacwada Radiyaasha Al-Xikma oo ka howlgala deegaanada Puntland iyo Radio Al-Nuur oo ka howlgala magaalada Muqdisho lagana dhageysto gobalada Koonfureed.\nIdaacada Islaamiga ee Al-Xikma ay xarumo gaaraya 13 ku leedahay Puntland waxayna baahisaa duruusta Diini ah iyo adeega bulshada. Waxaa kale oo aad si sahlan ugu shuban karaan Radio Halgan Live telkooda gacanta Radio Halgan Live Google Play hadii uu yahay telfanka aad heysato nooca Android hadii aad heysato Apple waxaad ka soo gishataa App Store .waxaad ku qoreysaa (Radio Halgan Live) waa free wax lacag ah maaha . Halkan ka Dajiso Radio Halgan Google Play Halkan ka Dajiso Radio Halgan Live App Store\nHalkan Ka Dhageyso Radio Halgan Live. Mareegta Radio Halgan halkan ka eeg\nDhamaan waxaan u mahad celineynaa walaalaha nagu kordhiyey talooyinka iyo nasiixooyinka qiima galka ah oo ay na soo gaarsiiyeen qaar ka mid ah culumada Soomaaliyeed alaha dhowree dhamaantoood.\nHoos ka Daawo Live Streaming Web Halgan TV Station\n272,549 Spam Comments Blocked so far by Spam Free Wordpress


Harowo.com | HarawoNews – Somalia Information & Analysis – Siyasadii Reer Galbeedka Oo Guud ahaanba Nidaam-diidku la wareegayo Kadibna Maqluubka loo rogayo\nSiyasadii Reer Galbeedka Oo Guud ahaanba Nidaam-diidku la wareegayo Kadibna Maqluubka loo rogayo\nDec 08, 2016 ANALYSIS, SOMALI NEWS 0\nJabkii Axaddii, 4tii Disembar ee Ra’iisal Wasaaraha Talyaaniga Matteo Renzi iyo istiqaalladdiisii ku xigtay, waxay xasuusinayaan, hagoogtii David Cameron uga dhacday guushii Brexit ee Britain.\nLaakiin waa dunida reer Galbeedka oo idil midda lagu arkay, sannadka 2016ka, duufaanta nidaam-diidka ah (Anti Establishment), ee hoggaankii sare wada xaaqday, iyada oo beenisay dhammaan wixii saadaal ahaa ee la samaynayay.\nassgeeagaSawirka astaanta u noqday is-baddelkaasna waa midka Baraha Bulshada qabsaday ee Shirkii argagixisada iyo soo galootiga Yurub ee 25kii April ka dhacay Hannover, dalka Jarmalka. Halkaas oo ay ka muuqdaan, iyaga oo wada jira, Renzi, Cameron, Merkel iyo Madaxweynayaasha Maraykanka iyo Faransiiska, Obama iyo Hollande\nMarka la gaadho May 2017ka, Angela Merkel oo qur ah ayaa ka soo hari doonta,iyadoon waliba la hubin natiijada ka soo bixi doonta, codbixinta Septembar ugali doono Jarmalku.\nDuufaantu waxay markii hore ka soo bilaabatay Bariga, halkaas oo xukuumadda qaran-doonka ah (National Populist) ee Hungary ee Viktor Orban, ku soo biirtay, Oktobar 2015kii, guusha xisbiga PiP “Law & Justice Party”, Muxaafidka-xagjirka ah (Ultra Conservative) ee Poland.\nDalka Spain: dalku doorasho ayuu galay, 20kii Disembar 2015, wuxuuna riday Xukuumaddii muxaafidka ahayd ee Ra’iisal Wasaare Mariano Rajoy, oo fadeexado iyo musuqmaasuq hareeyeen, laakiin wax dhaama la waayay.\nXaalkuna isma baddelin, walow codbixin 2aad la sameeyay 26kii Juun, xal la’aantii siyaasadeedna waxay markii dambe dhashay xukuumad laga tira badanyahay oo taag daran, oo Rajoy qudhiisu hoggaaminayo. Halka Xisbigii Hantiwadaagga gudihiisa ka dagaallamay, kaas oo soo jiiday in uu xilka isaga casilo hoggaamiyihii Pedro Sanchez.\ncameron resign 150x150United Kingdom: David Cameron wuxuu ku dhawaaqay Afti looga baxayo Yurub isaga oo aaminsanaa in uu ka guulaysan doono xubnaha Yurub-diidka ah (Eurosceptics) ee xisbigiisa, sidaasna ku aamusiin doono. Laakiin 23kii Juun waa looga guulaystay sharadkii uu galay, wuuna is casilay, isaga oo dalka galiyay xaalad hubaal la’aan ku dheehantahay, qaabkii iyo xilliyadii looga bixi lahaa Midowga Yurub.\nDalka Austria: Doorashooyinkii Madaxweyne-nimada ee 24kii April waxay daadufiyeen, markii u horreysay, xisbiyadii “Social Democrats” iyo “Popupar”ka ee ka dhex muuqday saaxadda siyaasadda, wixii ka dambeeyay dagaalkii 2aad. Kuwaas oo musharrixiintoodii dhaafi kari waayeen, si bahdilaadi ku jirto, 11%, codadkii la qaaday.\nWaxaa goobta ku hardamay Xisbiga “Greens” ee Alexander Van Der Bellen iyo midka “Liberty” ee midigta fog ee soo galooti-nacaybka ah ee Norbert Hofer. Markii hore Van Der Bellen ayaa guulaystay.\nLaakiin codeynta oo idil ayaa la nasakhay, arrimo nadaamka la xiriira dartood, wuxuuse si rasmi ah u guulaystay Axaddii, 4tii Disembar, garbakii midigta fogna waa laga adkaaday, laakiin wax ka adkaaday waa siyaasi dibadda ka jooga hannaankii “Traditional”ka ahaa ee la yaqaannay.\nHollande 150x150Dalka Faransa: Madaxweyne Hollande wuxuu 1dii Disembar ku dhawaaqay in uusan isu taagi doonin xilka mar kale, isaga oo garwaaqsaday kala go’naanta xisbigiisa iyo ra’yiga dadweynuhu ka qabaan. Waxaa ka hor yimid isla waayihii u hiilliyay sannadkii 2012kii, ee diidmadii dadku uga soo hor jeesteen ninkii isaga ka horreeyay oo ahaa Nicolas Sarkozy.\nWaayahaas oo hadda isaga ku soo foororsaday, mar ay la soo gudboonaadeen xilliyo adag oo weerarro argagixiso iyo hoos u dhac dhaqaale wata. Doorashooyinka dhici doona 23ka April iyo 7da May waxay meesha ka saari doonaan Hollande, laakiin saadashu waa furnaan doontaa:\nXisbiyada Midigta caadiga ah waxay soo sharrixi doonaan Francois Fillon, kuwa “Populist”-kana Marine Le Pen, hoggaamiyaha “National Front”, Hantiwadaaggu wuxuu sugi doonaa tartanka Jenaayo. Halka Wasiirkii hore ee Maaliyadda Emmanuel Macron, isku deyi doono in uu dibadda ka tartamo.\nDalka Holland: Faransiiska ka sokow waxaa la eegayaa xitaa doorashooyinka soo socda ee 15ka March ka qabsoomi doona dalka Holland, halkaas oo aragtida Midigta Yurub-diidka iyo soo galooti-nacaybka uu matalo Xisbiga PVV ee Geert Wilders.\nBishii April, natiijadii Aftidii lagu diiday heshiiskii Midowga Yurub iyo Ucraine, in kasta oo Xukuumaddu ka hadashay, waxay ahayd calaamad an la dhayalsan Karin.\nUnited States: Duufaanta “Anti Establishment” waxay si xawli ah ku dul martay xitaa Maraykanka oo Donald Trump, markii hore ku adkaaday Jamhuuriga guduhiisa, markii dambana Aqalka Cad. Xiltaa isaga oo la kulmay diidmo ka soo wajahaysay gudaha xisbigiisa iyo waliba guud ahaan warbaahinta kala duwan ee gudaha iyo dibadda dalka.\nAngela Merkel Barack Oba 438759 150x150Dalka Jarmalka: Angela Merkel waxay mar hore ku dhawaaqday musharrax-nimadeeda markii 4aad, doorashooyinka dhici doona Septembar 2017ka. Obama, booqashadiisii u dambaysay Yurub, wuxuu u muuqday mid ku wareejiyay iyada, hoggaankii reer Galbeedka Dimuqraadiga ah, laakiin iyada qudheeda, dariiqu uma sahlana.\nCodbixintii 4tii Septembar ee gobollada, Gobolkeedii “Meclanberg Pomerania” waxaa kaalinta 2aad ka galay Xisbiga AFD ee soo galooti nacaybka ah, kaas oo helay in ka badan 20%. Halka midka Ra’iisal Wasaare Merkel helay 19%, arrimaha soo galootiguna waxay ka dhaliyeen, gudaha xisbigeeda, dodo fara badan\nMadaxweynayaasha Maraykanka, Midowga Yurub, Nicolas Sarkozy, Xisbiyada Midigta\nBreaking:- Suldan Wabar oo Soo Gaadhay Deegaamada Galbeedka Somaliland ee Dhinaca Itoobiya iyo Ciidamada Somaliland oo Heegan La Galiyay Caasimadaha Dunida qaarkood oo ku heshiiyay inay Mamnuucaan Babuurta Naaftada ku socota\nSawirro:- Wasiirka Difaaca Soomaaliya Oo La Kulmay Saraakiil Ka Tirsan Midowga...


Xulka Nugaal oo u gudubtay finaalaha ciyaaraha gobollada Puntland 2012; Sanaag oo laga badiyey. – Radio Daljir\nXulka Nugaal oo u gudubtay finaalaha ciyaaraha gobollada Puntland 2012; Sanaag oo laga badiyey.\nGarowe, Feb 09 – Xulka Gobolka Nugaal ayaa galabta ciyaar uu ku silcay wuxuu ugu soo gudbay wareega kama danbaysta ee finalka koobka kubada cagta gobolada puntland.\nCiyaar xiiso badnayd oo ku aadaynd samifinalka ciyaaraha Puntland ayaa galabta waxaa isku arkay gobolada nugaal iyo sanaag ciyaartaasi ayaa daqiiqadihii ugu horeeyay xulka sanaag waxaa u suurta gashay inay la hormaraan goolkii ugu horeeyay taasoo ciyaarta ka dhigtay mid u badan weerar waxaana dhawr fursadood xulka nugaal ka qasaariyay weeririyahanada yacquub, muuse iyo baroon oo soo bandhigay ciyaar ay ku dheehan tahay weerar culus iyo darbado kulul.\nQaybtii hore ee ciyaarta ayaa lagu kala nastay 1 – 0 waxaana markaasi la galay waqtigii nasashada iyadoo Sanaag ay ku hogaaminaysay 1 – 0 uu goolka saxiixay xidiga Saki Cali Malgaash, koox walbana waxay dib ugu laabatay wada tashiyo ay la samaynayaan macalinka kooxda.\nMarkii la isku soo laabtay ayaa halkii waxaa ka sii socday weerarka ay ka qayb qaadanayeen yacquub,muuse iyo baroon waxaana daqiiqado ka dib garoonka laga saaray xidiga nugaal ee baroon ka dib markuu dhwaac soo gaaray, sidoo kale waxaa badal lagu sameeyay muuse oo qayb ka ahaa weerarka laba aflahaa ee nugaal ay ku duulaysay, weerarka nugaal ayaa halkii ka sii socday waxaana sidoo kale xulka sanaag ay isku dayayeen inay dhaliyaan goolkii labaad iyagoo adeegsanaya farsamada loo yaqaan kontoro taaga, taasoo keentay inay dhawr jees sigtaan xulka nugaal.\nCiyaarto oo ay ka harsan yihiin wax yar ayaa xulka nugaal waxaa u suurta gashay inay la yimaadaan goolkii barbar dhacda kaasoo uu keenay xidig badal ku soo galay ciyaarta, garoonka ayaa markasi waxaa is badalay sawaxanka iyo mashxarada ka imaanaysay taageerayaasha xulka nugaal oo garoonka aad u soo buuxiyay, isla daqiiqado ka dib garsoorihii ciyaarta geese weyne ayaa ku dhawaaqay inay ciyaarta dhamaatay laguna kala baxo lug ku laad ama rigoore.\nSidii caadada ahaydba fagaaraha ayaa la isla tagay iyadoo koox walba ay soo istaajisay 5 ciyaartooy uu ku xeel dheer rigoorada si ay u laataan.\nXulka Sanaag oo uu ka muuqday niyad jab xoogan iyo daal ayaa markaasi waxay qasaariyeen qaar ka mida rigoorooyinkii loogu tala galay inay dhaliyaan ciyaariyhanadu.\nKa dib markii rigooradii ugu dabaysay uu qasaariyaya mid ka mida xidigaha sanaag ayaa garoonka oo dhan waxaa is qabsaday sawaxan xoogan, waxaana gobolka martida loo yahay ee nugaal ay xaqiiqsadeen inay u soo baxaan kulanka maalinta axadaa lagu soo afmeerayo ciyaraha gobolada Puntland.\nSanaag sidaasi ayay kaga hartay ciyaaraha, maalinta berri ah ayaa la filayaa kulan kale oo xiiso badan kaasoo ay isku balan san yihiin gobolada Mudug iyo Karkaar oo ku kala bixi doona fagaaraha Mire Awaare; gobol walbana hada waxaa uu wadaa istiraatiijiyad ciyaareed oo uu kaga gudbo buundada is-reebreebka ee ciyaaraha; la arki doona xulka u soo baxa finaalaha ee la ciyaari doona xulka Nugaal maalinta Axadda.\nC/risaaq Cali Cabdi ‘Silver’,\nRadio Daljir, garoowe.


Dawladda Maraykanka Oo Muddo 30 Sanno Ah Ka Dib Si Rasmi Ah U Soo Celisay Calaaqaadkii Dublamaasiyadeed Ee Soomaaliya – somalilandtoday.com\nDawladda Maraykanka Oo Muddo 30 Sanno Ah Ka Dib Si Rasmi Ah U Soo Celisay Calaaqaadkii Dublamaasiyadeed Ee Soomaaliya\n(SLT-Muqdisho)-Dawladda Maraykanka ayaa ku dhawaaqday in ay si rasmi ah dib boodhka uga jafayso calaaqaadkii dublamaasiyadeed iyo safaaraddii ay Soomaaliya ku lahayd.\nWaxayna noqonaysaa markii koobaad ee safaarad Maraykanku leeyahay ay ka hawl gasho Muqdisho mudo soddon sano ku dhaw, sida lagu sheegay war saxafadeed ay soo saartay wasaaradda arrimaha dibadda ee Maraykanka\nHaweeney af-hayeen ah oo u hadashay waaxda arrimaha dibadda Mareykanka oo lagu magacaabo Heather Nauert ayaa arrintaasi ku tilmaantay mid taariikhi ah isla markaana ka turjumeysa horumarka Soomaaliya.\nWarka waaxda arrimaha dibadda ka soo yeeray ayaa lagu sheegay in tallaabada uu Mareykanka qaaday ay dhigan tahay sida Mareykanka ay uga go’an tahay xoojinta xasiloonida, dimuquraadiyadda iyo horumarka dhaqaale ee danta u ah labada dal.\nSafiirka cusub ee Soomaaliya Donald Yamamoto ayaa durbaba ka hawlgalaya safaaradda Mareykanka ee Muqdisho.\nMareykanka ayaa albaabada u laabay safaaraddiisa markii ay billawdeen colaadaha sokeeye, taas oo keentay in milatariga Mareykanka uu safiirkoodii xiliigaas iyo shaqaale kale oo Mareykan ah uu ka soo daad gureeyo Muqdisho.\nSannaddii 1993 Mareykanka waxa Muqdisho lagaga soo riday labadii diyaaradood ee qumatiga u kacayay ee la oran jiray Black Hawk halkaas oo 18 askari oo Mareykan ah lagu dilay.\nWaxaa sidoo kale dagaalkaasi ku dhintay dad lagu qiyaasay boqolaal qof oo Soomaali ah.\nLabadaas diyaaradood ee la soo riday ayaa laga sameeyay filim lagu magacaabo Black Hawk down.\nMareykanka ayaa dowladdii cusbayd ee Soomaaliya si rasmi ah u aqoonsaday sannadkii 2013-kii balse safaaraddiisa Soomaaliya ayuu xarun uga dhigay magaalada Nairobi ee dalka Kenya.\nMareykanka ayaa duqeymo uu ku bartilmaameedsanayo dagaalyahannada xarakada al-shabaab ka wada qaybo badan oo Soomaaliya ah, waxaana dhawaan booqasho Muqdisho ku tagay madaxa taliska ciidammada Mareykanka ee Afrika (AFRICOM).\nBy Wariye September 23, 2021\nKulankii balaadhnaa ee ijtimaaca muslimiinta, ayaa ka furmay deegaanka Burcada yar oo ku taalla duleedka bari...\nWasiirrada, Guddoomiyayaasha iyo maareeyayaasha Hay’adaha kala duwan ee xukuumadda Madaxweyne Muuse Biixi ee ka soo jeeda...\nMasuuliyiin badan oo isugu jira Wasiirradii xukuumaddii Madaxweyne Siilaanyo, Siyaasiyiin ka tirsanaa xisbiga KULMIYE iyo kuwo...\nMadaxweynaha Jamhuuuriyadda Somaliland Mudane Muuse Biixi Cabdi ayaa dhawaan isku dayay inuu boodhka ka jafo Waxgaradka...\n(SLT-Laascaanood)-Agaasimaha Cisbitaalka Magaalada Laascaanood ee Xarunta Gobolka Sool Marwo Faahiima Jaamac ayaa daaha ka fayday dhacdo...


Puntland Oo Dil ku Xakuntay Nin Maqane ah. AwdalMedia Awdal Media Puntland Oo Dil ku Xakuntay Nin Maqane ah.\nPuntland Oo Dil ku Xakuntay Nin Maqane ah.\nMaxkamadda ciidamada Puntland ayaa xukun dil ah ku riday shan nin oo lagu eedeeyay in ay katirsan yihiin Al Shabaab ayna geesteen dilal iyo qaraxyo, waxaana shantaasi la xukumay ku jiray nin maqane ahaa.\nCabdiraxmaan Shirwac Aw-Saciid oo ku magac dheer (Laahoor) ayaa isaga oo maqan maxkamada ku riday xukun dil ah, waxaana ninkan lagu eedeeyay in uu qeyb ka ahaa dilal iyo qaraxyo ka dhacay Boosaaso.\nNinkan xukunka dilka ah lagu riday isaga oo maqan oo la xariiray idaacada VOA ayaa sheegay in uu ku sugan yahay dhul miyi ah uu ku hayo hooyadiis, waxa uuna beeniyay eedeemaha maxkamada looga horjeediyay ee ah in uu Al Shabaab katirsan yahay.\nCabdiraxmaan Laahoor ayaa sheegay in uusan waligiis ka mid noqon sidoo kale la shaqeyn Al Shabaab iyo Daacish, waxa uuna xusay in marar hore loo xiray tuhuno, balse lasii daayay markii dambi lagu waayay.\n“Waxaan ahay nin shacab ah oo lagu xukumay dil, cadaalad xumo ayaa la igula kacay, waxaan u dhashay gobollada Puntland, kama mid ihi Al-Shabaab iyo Daacish, si toos ah iyo si dabdab midna ulama shaqeeyo, banaanka ayaan ka ahay,” ayuu yiri.\nWaxa uu sheegay ninkan in uu diyaar u yahay in uu hortago maxkamaddii xukunka dilka ah ku riday, waxa uuna dalbaday cadaalad iyo in aan dusha laga saarin wax uusan shaqo ku laheyn iyo dambi uusan gelin.\nNinkan ayaa sheegay in shaqadiisa ay tahay kaari muddo badana shaqadaasi ku jiray, waxa uuna xusay in uusan wax aqoon ah u laheyn raga kale ee xukunka lagu riday oo ku marqaati furay in isaguna qeyb ka ahaa kooxdooda.\nMaxkamada ciidamada Puntland ayaa maalin kahor xukun dil ah ku riday shan nin uu ku jiro ninkan ka maqnaa maxkamadda, waxaana raga kale ee xukunka lagu riday maxkamada kahor qirteen in Al Shabaab katirsanaayeen ayna geesteen qaraxyo iyo dilal.\nDeni Oo Gudoomiyay Shirka Golaha Wasiirada Oo Looga Dooday Amniga.(Sawiro)\nBasaasiinta Ruushka Ee Internetka Oo Beegsaday 42 Dal Oo Xulafo La ah Ukraine\nMareykanka Oo Tababar Usoo Xiray Saraakiil ka Tirsan Ciidanka Danab.(Sawiro)\nGudoomiyaha Xisbiga Waddani Ee Awdal Oo ka Dayriyay Xaalada Sicir Bararka Iyo Ta Siyaasadeed.


Imaaraatka Carabta oo sameeyay iskudaygiisii ugu horreeyay ee uu kaga dego dayaxa. - Welcome to Fana Broadcasting Corporate S.C\nImaaraatka Carabta oo sameeyay iskudaygiisii ugu horreeyay ee uu kaga dego dayaxa.\nOn Jul 20, 2020 136\nAddis Ababa Jul 20,2020 (Hamle 13,2012 T.I) (FBC/SOMALI)-Dalka imaaraadka carabta aayaa iclaamiyay in uu wado isku daygiisii ugu horreyay ee uu ku tago meeraha Maaris ka dib markii si guul ah looga diray dayax gacmeed dalka Japan.\nRajadan ah in dayax gacmeed noociisu yahay H2-A laga diro xarunta dayax-gacmeedyada ee Tanegashima ee dalka Japan ayaa hadda lagu guulaystay ,kaas oo uu dayax gacmeedku gaadhayo masaafo dhan 500 Milyan KM islamarkaana loogu talogalay in lagu darso isbedelka cimilada ee meeraha(dayaxa).\nLaba isku day oo hore oo lagu fuliyay(sameeyay) tijaabo Todobaaadkii la soo dhaafay ayaa la baajiyay cimilada oo xumayd awgeed.\nHergilida rajadan ayaa lagu in wadaa in ay ku beeganto bisha febraayo ee sannadka 2021-ka markaas oo uu dalka imaaraatka carabta uu xusayo sannad guuradii 50’aad ee kasoo wareegtay markii la aasaasay dalkaasi isku taga Imaaraatka Carabta(UAE).\nShiinaha oo ka cadhooday booqashada masuul sare oo maraykan ahi ku tagay Taiwan\nkooxaha samatabixiyayaasha ee dalka Lubnaan ayaa weli wada dedaalo lagu baadigoobayo…\nShirkadaha Baraha Bulshada ee Facebook iyo Twitter oo tallaaabo isku mid ah ka qaaday…\nBarta TikTok oo si adag uga jawaabtay eedaymihii Trump\nShiinaha oo ka cadhooday booqashada masuul sare oo maraykan…\nkooxaha samatabixiyayaasha ee dalka Lubnaan ayaa weli wada…\nShirkadaha Baraha Bulshada ee Facebook iyo Twitter oo…


Gabadhii faroxumeynta macallinka dugsiga ka cabatay ee dabka la qabadsiiyay | Warmaalnews.com\nHase yeeshee taas baddalkeeda waxaa muuqaal telefoonkiisa uga duubay askarigii mas’uulka ka ahaa saldhigga ay u dacwootay.\n‘Waxaan isku dayay inaan dugsiga geeyo’\nLahaanshaha sawirkaNURPHOTO/GETTY IMAGES\nImage captionDibadbaxyo looga soo horjeedo tacaddiyada gabdhaha ayaa ka dhacay Bangladesh\n“Waxaan isku dayay inaan walaashey u kaxeeyo dugsiga waxaana damcay inaan gudaha la galo, laakiin waa la iga hor istaagay inaan la galo”, waxaa sidaas yidhi Nustar walaalkeed oo lagu magacaabo Mahmudul Hasan Noman.\n“Haddii aan la iga celin lahayn inaan gudaha galo, wax sidaan oo kale ah kuma dhici lahayn walaasheey”, ayuu yidhi.\nLahaanshaha sawirkaSHAHADAT HOSSAIN\nImage captionNusrat walaakeed oo barooranaya\nBanaj Kumar Majumder oo ah madaxa waaxda dambi barista ee booliska ayaa sheegay in dhalinyarada dilka geysatay ay damacsanaayeen “inay arrinta u ekeysiiyaan in gabadha ay isdishay”. Hase ahaatee qorshahoodu wuu guul darreysatay markii Nusrat la badbaadiyay ka hor inta aysan goobta ku geeriyoonin. Waxay fursad u heshay inay macluumaad bixiso dhimashadeeda ka hor.\n“Mid ka mid ah kuwii dilay ayaa madaxeeda ku celinayay gacmihiisa, sidaas awgeed gaaska laguma shubin meesha uu gacmihiisa ku hayay, taasina waa sababta uusan dabka uga gaarin madaxa”, ayuu yidhi Mr Majumder, oo wareysi siiyay BBC-da.\n“Macallinka jirkeyga ayuu taataabtay, waan la dagaallami doonaa dambiga noocan ah ilaa inta ay neefta ugu dambeysa iga baxeyso”, ayaa ka mid ah erayada ku jira codka ay duubtay.\nImage captionAaska Nusrat waxaa ka qeyb galay kumannaan ruux\nImage captionQoyska gabadhan ayaa aad u murugooday\nRa’iisul wasaaraha Bangladesh, haweeneyda lagu magacaabo Sheikh Hasina ayaa magaalada Dhaka kula kulantay qoyska Nusrat, waxayna u ballan qaadday in qof walba oo dhacdada gabadhooda lagu dilay ku lug lahaa sharciga la hor geyn doono.\nGeerida Nusrat waxay abuurtay dibadbaxyo, kumannaan ruux ayaana baraha bulshada ku muujiyay caradooda ku aaddan sida loola dhaqmo gabdhaha dhibaneyaasha u ah tacaddiyada galmada ee ka dhaca dalka Bangladesh


Siyaasadda Qarsoonnimada - Yixing Holly Technology Co., Ltd.\nQaanuunka Arrimaha Khaaska ah ayaa qeexaya sida macluumaadkaaga shakhsiyeed loo ururiyo, loo isticmaalo, iyo la wadaago marka aad soo booqato ama ka iibsanayso konsungmedical.com.\nKonsungmedical.com waxay si adag uga go'an tahay inay ilaaliso sirtaada oo ay siiso deegaan badbaado leh dhammaan isticmaalayaasha.Siyaasaddu, waxaanu jecelnahay inaanu ku ogeysiino sida macluumaadkaaga shakhsiyeed loo ururiyo, loo isticmaalo, loona wadaago marka aad soo booqato ama wax ka soo iibsanayso www.konsungmedical.com.Waa waajibaadkeena iyo waajibaadkeena inaan ilaalino sirta isticmaalayaasha oo dhan.\nWAA MAXAY XOGTA GAAR AH EE AANU URURINAYNAA?\nMarkaad booqato bogga, waxaanu si toos ah u ururinnaa macluumaadka qaarkood ee ku saabsan qalabkaaga, oo ay ku jiraan macluumaadka ku saabsan biraawsarkaaga, ciwaanka IP-ga, aagga wakhtiga, iyo qaar ka mid ah cookies-ka lagu rakibay qalabkaaga.Intaa waxaa dheer, markaad baadhayso bogga, waxaanu ururinaynaa macluumaadka ku saabsan boggaga internetka ee gaarka ah ama alaabta aad aragto, mareegaha ama ereyada raadinta ee kuu soo gudbiyay bogga, iyo macluumaadka ku saabsan sida aad ula macaamilto bogga.Waxaan u tixraacnaa macluumaadkan si toos ah loo ururiyay sida "Macluumaadka Qalabka".\nWaxaan uruurinaa Macluumaadka Qalabka anagoo adeegsanayna tignoolajiyada soo socda:\n- "Kukiyada" waa faylal xog ah oo lagu dhejiyo qalabkaaga ama kombiyuutarka oo inta badan ay ku jiraan aqoonsi gaar ah oo qarsoodi ah.Wixii macluumaad dheeraad ah oo ku saabsan cookies, iyo sida loo joojiyo cookies, booqo http://www.allaboutcookies.org.\n- "Log files" raad raac tallaabooyinka ka dhacaya goobta, oo ururi xogta ay ku jiraan cinwaankaaga IP-ga, nooca browserka, bixiyaha adeegga internetka, bogagga tixraaca/ka bixista, iyo taariikhda/waqtiga stamps.\n- "Web Beacons", "tags", iyo "pixels" waa faylal elektaroonik ah oo loo isticmaalo in lagu duubo macluumaadka ku saabsan sida aad u baadho bogga.\nIntaa waxa dheer marka aad wax ku iibsanayso ama aad isku daydo inaad wax ku iibsatid bogga, waxaanu kaa ururinaynaa macluumaadka qaarkood, oo ay ku jiraan magacaaga, ciwaanka biilasha, ciwaanka rarida, macluumaadka lacag bixinta (ay ku jiraan lambarada credit card), ciwaanka iimaylka, iyo lambarka telefoonka.Waxaan u tixraacnaa macluumaadkan sida "Macluumaadka Dalabka".\nMarkaan ka hadalno "Xogta Gaarka ah" ee Siyaasaddan Qarsoonnimada, waxaan ka hadleynaa labadaba Macluumaadka Qalabka iyo Macluumaadka Dalabka.\nSIDEE U ISTICMAALAA XOGTAAGA GAAR AH?\nWaxaan u isticmaalnaa Macluumaadka Dalabka ee aan aruurineyno guud ahaan si aan u fulino amar kasta oo lagu soo gudbiyo bogga (oo ay ku jiraan socodsiinta macluumaadkaaga lacag-bixinta, diyaarinta dhoofinta, iyo ku siiya qaansheegyada iyo/ama dalbashada xaqiijinta).Intaa waxaa dheer, waxaan u isticmaalnaa Macluumaadka Dalabka:\n- kula xidhiidh;\n- Iska ilaali amarradayada khatarta iman karta ama khiyaanada;iyo\n- Markaad la socoto dookhyada aad nala wadaagtay, ku siina macluumaadka ama xayaysiisyada la xidhiidha alaabada ama adeegyadayada.\nWaxaan isticmaalnaa Macluumaadka Aaladda aan aruurinno si ay nooga caawiso baaritaanka khatarta suurtagalka ah iyo khiyaanada (gaar ahaan, cinwaankaaga IP), iyo guud ahaan si aan u wanaajino oo aan u wanaajino Boggayaga (tusaale ahaan, annaga oo dhalinayna falanqayn ku saabsan sida macaamiisheena ay wax u baadho oo ula falgalaan Goobta, iyo si loo qiimeeyo guusha suuqgeynteena iyo ololahayada xayeysiinta).\nMIYAAN WADAAGNAA XOGTA SHAKHSIGA AH?\nMa iibinno, kirayno, kirayno ama si kale u shaacinay xogtaada shakhsiyeed cid saddexaad.\nWaxa laga yaabaa in aan cusboonaysiinno siyaasaddan khaaska ah waqti ka waqti si aan u milicsano, tusaale ahaan, isbeddelada ku yimaada dhaqamadayada ama sababo kale oo hawlgal, sharci ama sharci dartood.


Caafimaadka iyo Mucjisada Soomka Ibo-furkii Professor Yoshinori Ohsum | #1Araweelo News Network | #1Araweelo News Network\nRAMADAAN KARIIM (4)\nCaafimaadka iyo Mucjisada Soomka\nIbo-furkii Professor Yoshinori Ohsum\nMahadnaqu Allah ayaa u sugnaaday. Allaha, innagu galladay nimcada Islaamka. Allaha, innagu simay bisha Ramadaan ee tobankeeda hore naxariista tahay, tobanka dhexena denbi-dhaaf, iyo tobanka danbe ee Allah addoomihiisa ka xorreeyo naarta.\nHaddaba, 2016, Professor Yoshinori Ohsumi (Japan), waxaa uu ku guulaystay Abaalmarinta Nobel ee cilmiga Sayniska. Waxaana uu ku mutaystay xeeldheerida aqoonta fisiyoolojiga (physiology) ee lagu lafo-guro hawlgalka unugyada jidhka. Weliba isagoo ku sii talax tegay waaxda (Autophagy) ee “Isa-saxar-tirka Jidhka“.\nBilladda Nobel ee lagu ladho magac, milgo iyo maal, waxaa lagu qiimeeyaa tan ugu sarreysa ee lagu abaaliyo aqoon-ruugga lamaha kala duwan ee cilmiga. Dadka u tartama, ka sokow in ay aqoonta ka gaadhaan heerka ugu sarreeya, waxaa u sii dheer, tobanaan sannadood oo ay u soo babbac-dhigaan cilmi-baadhis qotto dheer, si ay u daah-furaan aqoon cusub oo waxtar ah.\nSidaa awgeed, Prof. Yoshinori waxaa uu soo xaqiijiyay qadoodigu in uu jidhka ka nadiifiyo unugyada dhintay, kuwa naafoobay, kuwa gaboobay, kuwa sadhoobay iyo kuwa ay haleelshay aramidu sida Verus ama Bacteria. Cilmi baadhistu waxaa ay soo bandhigtay qadoodiga ama soomka in lagaga badbaado waxyeello cudurro halis ah sida Kansar (Cancer), Asaasaq (Dementia), Sonkor (Diabetes), Gabow, Wadne-xanuun, Dhimir-falluuq iyo Cudurrada Faafa.\nWaxaana ay si mug leh u falanqaysay aqoontan cusub oo ibo-furtay qaabka uu jidhku iskiis isugu nadiifiyo ama isu-saxar-tiro. Waxaana lagu iftimiyay in uu jidhku iskiis isu xalo kolka uu ka qado cuntada iyo cabidda, ugu yaraan 12 saacadood.\nSidoo kale, diraasaddu waxaa ay ku talisay in nafta la qadiyo sannadkiiba 30 maalmood. Isla markaa, qofkii awooda in uu ku sii daro toddobaadkiiba 2 maalmood oo kala dheer. Halkaa, waxaa laga dheehan karaa aqoontii casriga ahayd in ay ku soo dhacday tubtii diinteennu innoo jidaysay, soomka bisha Ramadaan. Qofkii awoodaana in uu ku daro maalmaha Isniinta iyo Khamiista ee sunnaha ah. Ugu danbeyntii, baadhista cilmiyeed, waxaa ay si adag uga digtay dheraggu in uu jidhka bado wahsi, kuna keydiyo hadhaa xanniba halbowlayaasha dhiigga, culaysna ku noqda dheefshiidka. Hadhowna soo kordhiya ama sii huriya cudurro halis ah.\nProf. Yoshinori markii uu ka bogtay hidde-sidayaasha unugyada, kana faraxashay barashada jaan-tuska iyo qaabdhiskooda waxaa uu garowsaday qadoodigu in uu sal u yahay sida unugyadu isu nadiifiyaan. Sannadkii 1992 waxaa uu daabacay buug uu ku shaaciyay aqoonta uu dunida ku soo kordhiyay. Waxaana uu caddeeyay, “dadku in aanay tamar-dhigin xilliga ay afxidhan yahiin, balse, waxaa soomka uga sii kordha firfircooni dheeraad ah”.\nWaxaa iyana xigasho mudan, aqoonta (Autophagy) ama “Isa-saxar-tirka Jidhka” ee xilligan la soo gunnaanaday in ay soo jiitamaysay tan iyo 1935. Waagaa waxaa la daabacay diraasad lagu male-awaalay hoos u dhigga dheefta ama tamarta (calories) in uu jidhku ka helo caafimaad dheeri ah iyo cimri-dherar.\nCilmi baadhis kale oo iyana lagu tijaabiyay raxan daayeero ah ayaa muujisay naruurada ka iman karta dhimista dheefta uu noolahu quutto. Waxaana ka soo baxday in ay le’deen 30% xayn daayeero ah oo muddo labaatan sannadood ah caloosha loo buuxin jiray. Hase ahaatee, Xayn kale oo dheeftoodu hoos loo dhigay 30% waxaa ka dhintay keliya 13%. Geerida kuwa dheragta la luudayay ayaa saddex-laab ka badnayd kuwii dheefta loo qorsheeyay.\nDurba waxaa xusuusteenna ku soo dhacaya xadiiskii Rasuulka (NNKHA) ee macnahiisu ahaa. “caloosha in saddex meelood loo qaybiyo, meel cuntada lagu rido, meelna cabidda, meelna loo dhaafo hawada si looga neefsado”. Soomka waxaa innoga horreeyay ummaddihii ay kutubtu ku soo degtay sida Tawraat (Yuhuud) iyo Injiil (Kiristaan). “Kuwa Xaqa Rumeeyow, Waxaa La Idinku Waajibiyey Soomka Sidii Loogu Waajibiyay Kuwii Idinka Horreeyey, Si Aad U Dhowrsataan.” Al Baqarah, aayadda 183.\nSidoo kale, waxaa sooma dad badan oo haysta caqiidooyin anbad ah. Wadaadada Budhistaha (monks) wax cunto ah afka ma ay geliyaan inta u dhexaysa hadhimada ilaa waagu ka beryaayo. Sidaa darteed, ayay uga siman yahiin muuqaalka “firfircooni iyo weyd caafimaad qabta”.\nProf. Yoshinori Ohsumi, 73 jir, waxaa uu Shahaadada Ph.D qaatay 1974. Tan iyo waagaa, waxaa uu wax ka dhigayay Jaamicadda Rockefeller, Maraykan, iyo Jaamicadda Tokyo ee Japan. Intaaba, waxaa uu ku foogganaa sidii uu uga niib keeni lahaa baadhitaanka cilmiyeed. Ugu danbeyntii, mar uu ku guda jiray shaybaadhka uu ku sidkay maskaxdiisa, qalbigiisa iyo nolashiisa., waxaa ku soo dhacday farriintii uu weligiiba u hanqal taagayey. “Hambalyo, waxaa aad ku guulaystay abaalmarinta Nobel.”\n“Caruurnimadii wax badan ayaan ku hammiyay abaalmarinta Nobel. Hase ahaatee, markii aan baadhista gudo galay, waxaa aan dib u laqay candhuuftaydii,” ayuu Yoshinori u sheegay warsidaha Guardian. “Markaan arkay yoolka loo tartamayo, ma filayn, in aan hanan karo, balse, waxaa iga go’nayd in aanan ka daalin baadhista”.\nSi kastaba ha ahaatee, aqoontu Allah ayay u sugnaatay Waxaana liibaanay qofkii u dheereeya fulinta waxii Allah uu faray, iskana dhowra waxii uu ka reebay. Ogow, haddii ay soo xaqiijiso aqoonta gaaban ee aadamahu iyo haddii ay ka gaabisoba, wax kastoo diintu innagu waajibisay waxaa ku jirta danteenna, if iyo aakhiroba.\nXassan Cumar Horri, Machadka Dimuqraadiyadda Geeska Africa (HID, waxaa aad Kala xidhiidhi kartaa hassanhorri@gmail.com ama ku tixraac Twitter #Horrimania.\nWakiilada: Baroortu UCID ka WEYNE ma MUDDO-KORDHINTII 7aad Baa!\nMadaxweynihii Lacagtii Loogu Deeqay In Uu Ku Iibsado Suudh Qaali Ah Dalkiisa Ku Maalgeliyay


Soomaalida Borlänge oo duurka lagu jarayo | Somaliska\nKu dhawaad 20 Soomaali ah oo ku nool magaalada Borlänge ee gobolka Dalarna ayaa fursad u helay in ay ka shaqeeyaan duurka Dalarna ayagoo u shaqeyn doona Laanta Qaabilsan Duurka. Soomaalidaan ayaa la siiyay tababar la xiriira amaankooda iyo sidii ay u isticmaali lahaayeen qalabka kala duwan ee loo baahanyahay. Dadkaan shaqakada ka helay Borlänge ayaa waxaa u badan rag ayadoo ay ku jirto haweeney Soomaaliyeed. Khadijo Salaad oo ka tirsan dadka ka shaqeyn doona duurka ayaa ku tilmaantay in ay noqon doonto mid xiiso leh. "Dad badan ayaa Soomaalida ka aaminsan in aan jecelnahay in aan iska fadhino oo ceyr qaadano, mashruucaan waxa uu fursad noo siinayaa in aan badalno sawirkaas qaldan" ayuu Maxamud Xirsi oo ka tirsan dadka shaqada helay u sheegay Wargeyska Dala-Demokraten. Waqtiga xagaaga ayaa ah waqti ay dad badani ka faaideystaan shaqooyinka ka banaan duurka iyo jarida cowska ayadoo aan shaqadaan la qaban xiliga qaboobaha. "Waa in aad isticmaashaan qalabka amaanka, xitaa haddii ay aad u kulushahay cimilada" ayuu yiri Kent Persson oo tababarka amaanka bixinayay. Mashruucaan ayaa waxaa ka shaqeyn doona 50 qof ayadoo ay soo dalbadeen 100 qof, ka dib wareysi ayaa la doortay 50 ay 20 tahay soo galooti. 19 Soomaali ah iyo 1 Ciraaqi ah. Dala-Demokraten\nKu dhawaad 20 Soomaali ah oo ku nool magaalada Borlänge ee gobolka Dalarna ayaa fursad u helay in ay ka shaqeeyaan duurka Dalarna ayagoo u shaqeyn doona Laanta Qaabilsan Duurka. Soomaalidaan ayaa la siiyay tababar la xiriira amaankooda iyo sidii ay u isticmaali lahaayeen qalabka kala duwan ee loo baahanyahay.\nDadkaan shaqakada ka helay Borlänge ayaa waxaa u badan rag ayadoo ay ku jirto haweeney Soomaaliyeed. Khadijo Salaad oo ka tirsan dadka ka shaqeyn doona duurka ayaa ku tilmaantay in ay noqon doonto mid xiiso leh.\n“Dad badan ayaa Soomaalida ka aaminsan in aan jecelnahay in aan iska fadhino oo ceyr qaadano, mashruucaan waxa uu fursad noo siinayaa in aan badalno sawirkaas qaldan” ayuu Maxamud Xirsi oo ka tirsan dadka shaqada helay u sheegay Wargeyska Dala-Demokraten.\nWaqtiga xagaaga ayaa ah waqti ay dad badani ka faaideystaan shaqooyinka ka banaan duurka iyo jarida cowska ayadoo aan shaqadaan la qaban xiliga qaboobaha.\n“Waa in aad isticmaashaan qalabka amaanka, xitaa haddii ay aad u kulushahay cimilada” ayuu yiri Kent Persson oo tababarka amaanka bixinayay.\nMashruucaan ayaa waxaa ka shaqeyn doona 50 qof ayadoo ay soo dalbadeen 100 qof, ka dib wareysi ayaa la doortay 50 ay 20 tahay soo galooti. 19 Soomaali ah iyo 1 Ciraaqi ah.\nWalaalka qoraalka soo qoray aad ban ugu mahadcelinayaa, kaliya waxan ka codsan lahaa in cinwaanka mawduuca uu wax yar qurxiyo waxaa loo arkaa shaqo qiimo beel ah,,\nMarch 11, 2011 at 10:23\nWaad mahadsantahay Cabdiraxmaan waan ugu tala galay cinwaanka in uu furo dood ku saabsan wixii shaqo qiimo beel ah iyo waxaan ahayn? marka bal aan ka doodno arimahaas oo fikirkiina ku darsada.\nAniga fikirkeyga shaqo qiimo beel ah ma jirto ilaa in ay ka hor imaaneyso diintaada mooyee. Marka qofku in uu shaqeysto dantiisa ayaa ku jirta, shaqadaan kor ku xusan aniga xitaa waan ka soo shaqeeyay ceebna uma arag.\nMarka hore Salaan geddoon mudan , iga gedooma Jimcaale iyo Cabdiraxmaan Beereey oo aan filaa in aw i garan doono , dabcan , arintaan waxaan kala socday joornaalka magaalada borlängetidning run ahaantiina si waan ugu farxay sina uguma farxin .\nSi waan ugu farxoo waa Ceyr ka roon si kalena iima cajab gelin oo waa shaqo , qofka gelaa aw yahay shaqooyin kale oo idil waayay , ilama qurxoonaan in Soomaali miiran duurkaa lagu jaro , xaqiiqduna waa taa , haddii aan shaqaysan waynay oo aan magaalada geli waynay dee in Duurka nagula jaro miyaanan xaq loo lahayn ?\nWaa iga dood iyo Su’aalba .\nMar haddii aan cilmi ama aqoon lagu shaqaysto aan la lahayn haddana aanan diyaar loo ahayn barashadeed , uun ceyr iyo qujaafaad haddii la doonaa , duurka hala jaro !!\nBalse waxaa arintaan aad uga kacay Iswidhishka magaalada qayb ma mida iyagoo dhahay , Natur-keena dhirteena ayaa dad ma shaqaystayaal ah lagu jaraa laguna nabaad guurinaa , iyadoo Kamuun-ka degmada aw shaqo u abuuraa dadka !!! Marka Beereey ustaad Al Faadil tarfa badan in laga eego ma wacanta !!\nRuntii markii aan arkay cinwaanka warkaan waxaan u qaata in dadka geedaha jaraya ay u jarayaan si aysan ku qanacsanayn ee lagu qasbay wax mushaar ahna aan lagu siinayn,lakin markaan warka akhriyey waxaa ii soo baxay warbixin xambaarsan wax ka duwan waxa cinwaankeedu tusinayo.Cinwaanka warbixintaan waa negative warbixintuna waa positive sidaa darteed iskuma haboona.\nsomalida waaa dad jecel in ay shageystaan laakin xogga wey adag tahy men dom försöker ju och det e det som e bra jag hoppas alla får ett jobb\nfarxiyo abgaaleey says:\nMarch 11, 2011 at 15:55\nwaan idin salamay aqyaarta dhamantiin waan ku farax sanahay in saas loo soo qab qabto dadka caruurtoda lacagta dhafsadeen oo ka fikiri wayeen caruurtoda oona musli kula sheganayo taasoon banaaneen in galka been lo sheego hadaa tahay qof ILLAAH ka baqaayo. Hadana waxan ku raja weynahay meel walbo oo yurub ka mid ah in saas lagu dhaqmo furinkana wuu yaran lahaa ILLAAH ha no kaso amiin\nsxb somalida shaqo kale oo duur kaas aheen looma haayo miyaa\nJimcale bro ad ayad u mahadsantahay, aniga ka Cabdiraxman ahan ceeb uma arko in qofku uu shaqeysto dhididkiisana uu cuno,, Lkn cinwaanka ayaa sidas igula muuqday hadise aad adiga sidaas ugu tala gashay iyana waa meesheeda oo waa llaga dhigi kkaraa in hadal leyskka weydaarsado,,\nMar 2aad ayan dadaalkaaga kaaga mahadcelinyaa..\nBashiir salaama sxb sare,, tacliiqaaga hadda ayaan arkkay waana wax meesha kku jiro oo aragtidaada in badan wey inoo muuqan kartaa weyna inoo dha-dhameysaa aniga waxan u arkkaa soomaalideena in aanba caadeysannay inaan ceyrta iska qaadano shaqane iska ilowno marka waxanba ku fikiray tan aan kusoo suuq galno kuna barano inaan shaqeysan karno kkadib aan meelo ka wanaagsan usii gudubno lkn dad jiif bartay shaqo quman mallagu bilaabo karo ayaan is leeyahay aniga lkn talladaada waan ku qanacsanahay mar walbo bro..\nMasha,allah akhi Cabdiraxmaan Beereey mahadsanid , runtii arintaan aadbaan uga naxay markaan magaalada ama joornaalka magaalada ku arkay iyo sida ay Swedhishka u arkeen , waxaa kale oo iiga sii naxdin badnaa hooyadaa Soomaaliyeed ee dhirtaa qabooqga iyo barafka badan jaree . Balse horaybeey maah maah soomaaliyeed u ahayd laxwalba halkeey is dhigtaa lagu qawracaa ,, dabcan waa arin haboon marka laga eego dadka ceyrta uun u af daloola ee aan farna qaadayn . Balse ra,yigaaga ahaa hoos halaga bilaabo waan kugu raacsanahay balse waxaa hubaala ama u malaynaa in siminaarkaan ay dhamaysan doonaan dad aad u yar maxaa yeelay waxaa Xiiso iyo wixii cusub caalamkaa jecel ayaa loo adaa waayahaase ka war dhawraynaa Insha,Allah . Alloow dadkeena fahamsii qiyamka nolasha , iyo in dhididkooda ay cunaan .\nAkhi Jaamac mahadsanid iyo Fabdiraxmaan


Xafiiska Ganacsiga Iyo Gaadiidka MMj Ayaa Sheegay In Uu Bilaabay Dardargalin Cusub Oo Gaadiidka ah - Cakaara News\nXafiiska Ganacsiga Iyo Gaadiidka MMj Ayaa Sheegay In Uu Bilaabay Dardargalin Cusub Oo Gaadiidka ah\nJigjiga (cakaaranews)Sabti 18ka March 2017. Xafiiska ganacsiga iyo gaadiidka maamulka magaalada jigjiga ayaa sheegay in uu bilaabay shaqooyin lagu dardargalinayo adeegyada gaadiidka bulshada sida tagaasida kuwaasoo lawaafajinayo nidaam ay raacaan islamarkaana lagu dhimayo cidhiidhiga wadooyinka magaalada jigjiga.\nHadaba ,Madaxa Xafiiska Ganacsiga iyo Gadiidka Maamulka Magaalada Jigjiga mudane Isaaq Macalin Kuulow oo u waramay warbaahinta deegaanka ayaa sheegay in ay bilaabeen dardarglin cusub oo ku aadan gaadiidka gaar ahaan tagaasida kakala shaqaysa xaafadaha magaalada si loo yareeyo jamka wadooyinka magaalada. Wuxuuna intaa kudary in ay bilabeen cusboonaysiin ku aadan dhanka wadooyinka iyo magacyadooda laguna kalaqoro tagaasida si ay u kalaraacaan wadooyinkaas. Wuxuuna tilmaamay n ay bilaabeen bixintii Boolada 2009 T.I islamarkaana ay soodoontaan gaadiidlayda kudhaqan magaalada jigjiga.\nSidookale, Gadh/W Geedi socodka Gaadiidka ee MM Jigjiga mudane Kaysar Cabdi Khaliif oo isna kahadlay ayaa sheegay in ay wadaan dadaalo kala duwan oo kuwajahan gaadiidka iyo mulkiilayasha. Wuxuuna xusay inay jiraan foomam kaladuwan oo ah dhinaca xogta gaadiidka, xogta mulkiilaha iyo darawalaka si loo ogaado inta laysan wadata inta wakiilanaga ah iyo waliba dhamaan numberada tagaasida iyo shuruucdooda.\nUgudanbayna wuxuu xusay agaasinku in shaqooyinkan uu xafiisku wado ay kafilayaan in natiijooyin wax ku ool ah kasoobaxaan islamarkaana faaiido balaadhan laga heli doono.


XOG: Wasiirada xilalkooda waayey iyo sababta mid waliba uga baxay Golaha Wasiirada (Akhriso) | Goobjooge.net: Somali News, Somalia news Analysis.\nFederaalkaSomaliTooshka GJXog cusubXukuumadda\nGolaha Wasiirada xukuumadda cusub ee uu soo dhisay Ra’iisal wasaare Maxamed Xuseen Rooble ayaa waxaa xilalkoodii ku waayey 12 wasiir oo u badan wasiiradii saaxiibada la ahaa Ra’iisal wasaarihii hore Xasan Cali Kheyre.\nQaar ka mida wasiirada xilalka waayey ayaa saaxiibo la ahaa Madaxweynaha, kuwaasoo si lama filaan xilalka ku waayey, waxaan ugu wacnaa sababo kala duwan oo ay ka mid yihiin awood isbedel qeybsi iyo isku dhac:\nHOOS KA AKHRISO WASIIRADA XILALKII LAGA QAADAY IYO SABABTA:\nWasiirka Arrimaha Gudaha: Cabdi Maxamed Sabriye, wuxuu ku baxay awood qeybsi, waxaana u dheer inuu ahaa mid ka mida saaxiibada ugu dhow Ra’iisal wasaarihi hore oo mar kasta uu xilka weyn lahaa.\nWasiirka Amniga Gudaha: Maxamed Abuukar Islow Ducaale, wuxuu ka mid ahaa saaxiibada aadka ugu dhow Ra’iisal wasaarihii hore, isagoo si cad uga hor yimid qaabkii kalsoonida loogala noqday xukuumadii hore.\nWasiirka Boostada, isgaarsiinta iyo Tiknoolijiyada: Eng. Cabdi Canshuur Xasan, wuxuu eersaday inuu saaxiib la ahaa Xasan Kheyre, sidaaaso ay tahayna ma xumeyn xiriirka kala dhaxeeyay Madaxweyne Maxamed C/llaahi Farmaajo, laakiin waxaa lagu bedelay xildhibaan ka mida ahaa xisbiyada mucaaradka.\nWasiirka Shaqada iyo Shaqaalaha: Saadiq Warfaa Xersi ayaa ka mida wasiirada xilalka looga qaadya inay isu dhowaayeen oo uu saaxiib la ahaa Ra’iisal wasaarihii hore Xasan Cali Kheyre.\nWasiirka Diinta iyo Awqaafta: Shiikh Nuur Maxamed Xasan, inkastoo aanu saaxiib weyn la ahayn Ra’iisal wasaarihii hore, haddana wuxuu ka mid noqday xubno yar oo ka biyo diiday qaabkii kalsoonida loogala noqday xukuumadii uu ka midka ahaa.\nWasiirka Gaashaadhiga: Xasan Cali Maxamed, wuxuu ka mid ahaa wasiirada taageersan madaxweynaha ee ka qeyb qaatay ridista xukuumadii uu ka tirsanaa, laakiin waxay nasiibdarradu uga dhacday inay xilkiisa isku qabsadeen Guddoomiyaha Baarlamaanka iyo Madaxweynaha K/Galbeed oo rag cusub keensaday.\nWasiirka Waxbarashada C/laahi Goodax Barre: Wuxuu ka mid ahaa wasiirada sida weyn ugu xiran Madaxweyne Farmaajo, laakiin waxaa la yaab noqotay in laga reebo xukuumadda, taasoo loo aaneynayo inuu dalka uga maqnaa arrimo caafimaad iyo beesha uu kasoo jedo oo culeys saartay madaxweyne Farmaajo.\nWasiirka Warfaafinta: Maxamed Cabdi Maareeye, waa wasiir kale oo saaxiib la ahaa madaxweynaha, balse daadku la tegay, isagoo ku baxay markii uu la yimid damac ka weyn Wasiir, ayna isku dhaceen saaxiibka Madaxweynaha ahna Ra’iisal wasaare ku xigeenka Mahdi Maxamed Guuleed.\nWasiirka Ganacsiga iyo Warshadaha: Eng, C/llaahi Cali Xasan wuxuu xilka ku waayey, isagoo taageero ka waayey beeshiisa, kadibna Madaxweyne Farmaajo uu u bedelay mid ka mida Shaqaalaha Madaxtooyada.\nWasiirka Howlaha guud iyo Guryeynta: Xasan Cabdi Xooshow ayaa ka mida wasiirada badan ee xilalkooda waayey Beesha uu kasoo jeedo, markii awood qeybsi iyo kala bedelid ay ka dhacday beesha gudaheeda.\nWasiirka Tamarta iyo Biyaha: Fowsiyo Maxamed Sheekh ayaa sidoo kale ka mida Wasiirada awood qeybsiga ku baxay, iyadoo horena aan taageero uga heysan madaxda sare ee Beesheeda.\nWasiirka Haweenka iyo xuquuqul Insaanka: Deeqa Yaasiin Xaaji, waxayna xilkeeda ku weysay iyadoo diyaar u ahayd xil ka qaadis, kadib muran ka dhashay sharaci ay Baarlamaanka geysay iyo mashaariic ay maamushay.\nWasiirada xilalka laga qaaday\nPrevious articleSaxafiyiinta iyo Madaxda ururrada Warbaahinta oo Bannaanbax ku dalbaday sii deynta Weriye C/llaahi Kulmiye\nNext article6 Milyan Doollar oo si Musuq ah loogu lunsaday Wasaaradda Caafimaadka Somaliya (Dhageyso Galka Baarista)


Wareysi:- Hooyo Soomaaliyeed oo ku dhibaateysan magaalada Kampala | Wareysi:- Hooyo Soomaaliyeed oo ku dhibaateysan magaalada Kampala | Hal Sheegaha La Hubo\nWareysi:- Hooyo Soomaaliyeed oo ku dhibaateysan magaalada Kampala\nSaciido Maxamed Hiraabe waa hooyo Soomaaliyeed oo ku dhibaateysan caasimadda dalka Uganda ee Kampala, Waxaana dhawaan kula kulmay xaafadda Kisenyi oo ay Soomaalida ka degan tahay magaalada Kampala.\nSi aan wax badan uga ogaado xaaladeed Nololeed ayaa waxaa ii suurtagashay inaan dhibkeeda idiin soo gudbiyo si ummadda Soomaaliyeed ee Eebe wax siiyey u caawiyaan, waxaana uu dhacay wareysigii aan la yeeshay sida tan:-\nS:- Hooyo marka hore magacaa?\nJ:- Magaceyga waa Saciido Maxamuud Hiraabe\nS:- Xaaladaada Nololeed ma iiga warami kartaa?\nJ:- Haa, waxaan ahay hooyo Soomaaliyeed oo cuuryaan ah, kuna nool xaalad adag.\nS:- Cuuryaanimada maku dhalatay mise si kale ayaa u cuuryaantay?\nJ:- Maya , kuma dhalan balse waxaan cuuryaamay sanadkii 2009,ka anoo jooga dalka Sacuudiga, waxaana ka soo dhacay jaran-jaro anoo leh uurka mid ka mid ah wiilashaan ila socda, waxaana ka jabay dhabarka kadibana waxaan waayey dareerka qeybta hoose ee jirkeyga.\nS:- Waa sidee iminka xaaladaada cafimaad?\nJ:- Runtii xaaladeeyda caafimaad waa liidataa, waxaan la ahay dhabarka, kaasoo lagu sameey dhowr qalin, hadda ma awoodo inaan saxroodo, dhib badan ayaa ku qabaa, kaadidana ma ceshan karo, har iyo habeen xanuun joogtaa ayaa wehel u ahay.\nS:- Xaaladaada Nololeed iyo tan caafimaadba waa liidataa marka yaa ku daryeela oo kula socoda?\nJ:- Waxaa il socda labo will oo aan dhalay, kuwaasoo kala ah Maxamuud Ibraahim oo jira 13-sano iyo Cabdullaahi Xussen oo isna jira 8-sano.\nS:- Carruur kale ma dhashay oo aan kuwaan ahayn, hadaad dhashayna xagee jiraan?\nJ:- Haa, Soomaaliya waxaa jooga 4-kale oo aan dhalay labo wiil iyo labo gabdhood, waxayna joogaan.\nS:- Xagee buu jiraa carruurta Aabahood?\nJ:- Carruurta aan dhalay waa kala aabo, afarta Soomaaliya jirta waa isku aabo, halka kuwa ila socda iminkana ay yihiin kala Aabo islamarkaana waa agoon.\nS:- Ma heshay daryeeel Caafimaad ah tan iyo markii uu ku soo gaaray dhibkaan?\nJ:- Waxaan ku laabtay Soomaliya, waxaana lay geeyay Isbitaalka Turkiga uu maamulo ee Erdugan . waxay ii cadeeyeen inaan xaaladeyda caafimaad dalka gudihiisa waxba looga qaban karin, dadka aan ka dhashayna ma ahayn kuwo awooda inay I geeyaan dalka dibaddisa, raggii aan carruurta u dhalayna weyba geeriyoodeen, caruurteydana ma aha kuwo gaaray heer ay xaaladayda caafimaad ay wax ka qaban karaaan, intaas kadib waxaan go’aansaday inaan soo aado waddanka Uganda anigoo hamigeeygu yahay inaan helo Daryeeel iyo Nolol.\nS:- Ma jiraan ilaa iyo iminka dad ku caawiya maadaama Nolosha Kampala ay tahy mid adag? Mise ka heshay Soomaalida Uganda ku nool wax saacidaad tan kolkii aad timid Kampala?\nJ:- Markaan Uganda imid waxaan tagay mid ka mid ah Masaajidyada caasimadda dalka Uganda ee Soomaalida u badan yihiin si aan kaalmo uga helo, waxay ii aruuriyeen wax xoogaa lacag ah, taasoo la iigu soo dhiibay Nin aan qaraabo nahay, balse nasiib darro Ninkaas wuxuu lunsaday lacagti, imana soo gaarsiin xitaa 1-dooral, mana jirto meel kale oo aan wax ka helay, marka waxaan ahay hooyo dhibaateysan oo uu xanuun daashaday, xanuunka waaxaa ii sii dheer Kaadida wey iska socoto oo ma ceshan karo, saxaraduna wey igu dhegan tahay oo waxaan iskaga keenaa qaababab kale oo runtii dhib igu ah”.\nS:- Iminka sidee ku maaraysaa Noloshiina adiga iyo carruurtaada lugaha kuu ah ileen waxaa tahay ruux naafo ah?\nJ:- Waxaan har iyo habeen wareegnaa gudaha magaalada Kampala gaarahaan xaafadda Soomaalida ku badan tahay ee Kisenyi iyadoo gaariga gacmeedka igu riixayaan Wiilasheyda si aan Nolosheena u maareyno,waxa yar oo aan helno waxaan ku dabarnaa kirada Guriga iyo Nolosheenna, taasoo mararka qaar aan kala kulmo dhego hadal badan, waana niyad jab joogta ah ileen Soomaalida waxay ku maahmaahdaa “Bugto badan iyo Baahi badan waa leysku nacaa, xaqiiqdii labadii Bilood ee la soo dhaafay ma helin waxaan isaga bixino Kirada Guriga inkastoo dad deriskeenna ah ay iska aruuriyeen si ay nooga bixiyaan Kirada Guriga.\nS:- Maxaa ka codsaneysaa dadka Soomaaliyeed gaar ahaan kuwooda Allaha wax siiyey?\nJ:-Waxaan ka codsanyaan ummadda Islaamka gaar ahaan dadka Soomaaliyeed kuwooda Eebe wax siiyey inay Alle dardiis i kaalmeyaan maadaama aan ahay hooyo xaaladeeda caafimaad aad uu aad liito oo aan waxbo haysan.\nS:- Ma leedahay teleefan lagaala soo xiriiro?\nJ:- Haa, teleefankeyga waa:- +256792545796.\nUgu dambeyntii walaalka Muslimaka ahoow/walaasha Muslimadda aheey fadlan Allaha dartiisa u caawi Saciido Maxamuud Hiraabe oo ah hooyo Soomaaliyeed, runtiina intii aan wareysanayey Saciido waxaa indhaheeda soo buux dhaafiyey ilin, waxaana wejigeeda ka muuqday murugo iyo tiiraayo.\nHaddaba si aan kaalinteyda Mislinimo iyo midda Soomaaliyeed uga qeybqaato, dhibkana aan ula wadaago hoyo Saciido ayaan waxaan go’aansaday idhibaatadeeda u soo bandhigo shacbi weynaha Soomaaliyeed meelkasta oo ay dunida ka joogaan.\nW/Wareystay:- Axmedsaadaq Yuusuf Maxamed


Manchester United oo badelka Lukaku kala soo wareegeysa horyaalka Premier League – Gool FM\nManchester United oo badelka Lukaku kala soo wareegeysa horyaalka Premier League\n(Manchester) 23 Agoosto 2019. Xiddig hore ee kooxda Tottenham ayaa ku dhow inuu u dhaqaaqo naadiga Manchester United, sida maanta oo Jimco ah lagu sheegay wargeysyada ka soo baxa dalka England.\nSida laga soo xigtay wargeyska “The Sun” ee dalka England kooxda Red Devils ayaa u dhow iny lasoo wareegto saxiixa weeraryahanka reer Spain ee Fernando Llorente.\nWararka ayaa waxay intaas ku sii darayaan in Fernando Llorente uu ogolaaday inuu ugu dhaqaaqo garoonka “Old Trafford” heshiis labo xili ciyaareed ah.\nUnited-ka ayaa xiiseeneysa inay lasoo wareegto wareeryahan cusub, si ay kaga dhigato badalka Romelu Lukaku oo kaga dhaqaaqay kooxda Inter Milan, xili sidoo kale la filayo in Alexis Sanchez uu u wareego garoonka San Siro.\nHeshiiska Fernando Llorente ee kooxda Tottenham ayaa dhacay xagaagan, sidaas darteed xiddiga reer Spain ayaa wuxuu xaq u leeyahay inuu la saxiixdo koox kasta si bilaash ah, xitaa kaddib markii albaabada loo laabay suuqa xagaaga ee dalka England.\n34 jirka reer Spain ayaa 66 kulan uu u saftay kooxdaTottenham wuxuuna u dhaliyay 13 gool.


Tallaalka COVID ee Carruurta: 3 shay oo muhiim ah in la ogaado - CHPW's blog blog website-ka rasmiga ah ee CHPW | Awooda bulshada Barta rasmiga ah ee CHPW\nCarruurta | Nofeembar 4th, 2021\nLa dhajiyay Nofeembar 4th, 2021 - Waqtiga Akhriska: 3 Daqiiqad / s\nCarruurta da'doodu u dhaxayso 5-11 hadda waxay xaq u leeyihiin inay helaan tallaalka COVID-19\nTallaalka COVID ee Carruurta\nSaraakiisha caafimaadka federaalku waxay nadiifiyeen Pfizer-BioNTech (Comirnaty) COVID-19 tallaalka loogu talagalay isticmaalka degdegga ah ee carruurta da'doodu tahay 5-11. Waa tallaalkii ugu horreeyay ee COVID ee loo diyaariyo kooxdan da'dan. Ilaa 28 milyan oo caruur ah oo ku nool Maraykanka ayaa dhawaan u qalma.\nMa habboon tahay in carruurtu tallaalka qaataan? Madaxa Caafimaadka ee CHPW iyo dhakhtarka carruurta ee guddiga shahaado ka haysta Dr. Paul Sherman ayaa ka jawaabaya tan iyo su'aalaha kale ee muhiimka ah ee waalidiinta iyo mas'uuliyiinta ay qabaan.\nMaxay tahay sababta ay carruurta yaryar u qaadanayaan tallaalka COVID?\nCarruurtu aad bay ugu bukoon karaan COVID.\nWaa run in carruur yar uu ku dhacay COVID marka loo eego dadka waaweyn, iyo kuwa uu ku dhaco COVID caadi ahaan uma xanuunsanayaan sida dadka waaweyn. Weli, qaar ka mid ah carruurta cudurka qaba ayaa laga yaabaa inay aad u bukoonaadaan. Dhab ahaantii, in ka badan 8,300 carruur ah oo da'doodu u dhaxayso 5-11 gudaha Maraykanka ayaa la dhigay cusbitaal COVID-XNUMX awgeed, iyadoo saddex meelood meel meel ka mid ah ay u baahan yihiin in lagu sii hayo daryeelka degdega ah, marka loo eego tirakoobka federaalku.\nCaruurta cudurka qaba waxay sidoo kale u gudbin karaan COVID-19 qoyskooda iyo asxaabtooda.\nMarkaa in la tallaalo waxay difaacdaa naftooda iyo sidoo kale kuwa kaleba. Iyo mar kasta oo dadka la tallaalo, fursadaha yaraanta fayrasku waa inuu ku faafo ama isu beddelaa qaabab cusub, oo khatar badan sida noocyada Delta.\nCarruurtu waxay u baahan yihiin inay wax bartaan oo ciyaaraan.\nTallaalku wuxuu caawiyaa in la hubiyo in carruurtu ay si badbaado leh ula kulmi karaan dhaqdhaqaaqyada aadka muhiimka u ah korriinkooda - sida ka qaybgalka fasalka shakhsi ahaan iyo la joogitaanka carruurta kale.\nTallaalku ma badbaado u yahay carruurtayda? Waa maxay waxyeelada?\nTallaalka Pfizer waa isla kii la siiyay malaayiin carruur ah iyo dad waaweyn. Waa qiyaas aad uga hooseeya oo keliya: qiyaastii saddex-meelood meel qiyaasta waxa ay helaan dadka 12 sano iyo ka weyn. Waxaa lagu bixiyaa laba tallaal oo saddex toddobaad u dhexaysa, isla jadwal la mid ah kuwa da'da kale.\nTijaabooyin caafimaad, in ka badan 3,000 oo carruur ah oo da'doodu u dhaxayso 5-11 ayaa la siiyay tallaalka Pfizer. Tallaalku wuxuu ahaa in ka badan 90% wax ku ool ah si looga hortago calaamadaha COVID.\nDhibaatooyinka ka iman kara\nDhibaatooyinka soo raaca ee ugu caansan waxay la mid yihiin kuwa lagu arko dadka waaweyn. Waxaa ka mid ah xanuunka goobta la duray (cudud xanuun), daal, iyo madax xanuun. Inta badan falcelinta waxay ahaayeen kuwo fudud ama dhexdhexaad ah.\nWax kiisas ah myocarditis, caabuq wadnaha, lagama helin tijaabooyinka Pfizer ee carruurta da'doodu u dhaxayso 5-11. Tani waa mid khuseysa sababtoo ah tiro aad u yar oo qaangaar ah (ka weyn da'da 11) ee qaatay tallaalka Pfizer ama Moderna ayaa yeeshay saameyno halis ah oo ay ku jiraan myocarditis.\nSaraakiisha caafimaadku waxay sii wadaan inay la socdaan wax kasta oo aan caadi ahayn maadaama tallaalada la siiyo carruur badan.\nFaa'iidooyinka ayaa ka miisaan badan khataraha\nGuud ahaan, faa'iidada tallaalka ee ka hortagga isbitaallada iyo dhimashada COVID-19 ayaa ka miisaan badan halista waxyeellooyin kasta oo naadir ah, oo halis ah.\nXaaladdan waxaan barbardhigay markii waajibaadka suunka kursiga la soo rogay. Waxa jiray sheekooyin ay ka mid yihiin, “Adeer waxa uu ku dhiman lahaa shil haddii ay xidhan lahaayeen suunka sababta oo ah iyaga ayaa laga saaray gaadhiga oo si nabad ah u degay ka hor inta aanu gaadhigu qarxin”. Xataa haddii xaaladahan oo kale ay run yihiin oo ay dad yar u dhinteen sababtoo ah waxay xidheen suunka, waxaan ognahay taas cagsigeeda. kumanaan nafo ka mid ah ayaa sannad walba lagu badbaadiyay suunku.\nHalkeen ka heli karaa tallaalka carruurtayda?\nFaahfaahinta weli waa laga shaqaynayaa, laakiin tallaalada Pfizer ee carruurta waxaa laga heli karaa xafiisyada dhakhaatiirta, farmashiyeyaasha, isbitaallada, xarumaha caafimaadka bulshada, iyo bixiyeyaasha kale ee caafimaadka. Dugsiyada qaar ayaa sidoo kale samaynaya rugo caafimaad si ay u bixiyaan tallaalada.\nKu Ballan sameyso, Waaxda Caafimaadka ee gobolka ayaa ku talisa:\nLa xidhiidh bixiyaha xanaanada caafimaadkaaga ama ilmahaaga, farmashiyaha xaafaddaada, ama rugta caafimaadka wareega ee kuu dhow\nKa raadi onlaynka gobolka Helitaanka Tallaalka Qalabka, kaas oo la cusboonaysiin doono marka qiyaaso badan oo Pfizer ah ay yimaadaan Washington\nUma baahnid amar dhakhtar si aad tallaal ugu hesho ilmahaaga, inkasta oo laga yaabo inaad rabto inaad kala hadasho arrimaha dhakhtarkaaga carruurta haddii aad wax su'aalo ah ama walaac ah qabtid.\nTallaalku waa bilaash ($0) dhammaan carruurta iyo sidoo kale dadka waaweyn.\nTallaalka COVID awooddo in la siiyo isla wakhtiga tallaalada kale ee caadiga ah, sida tallaalka hargabka.\nRead our Seddexda Waxyaabood ee Ugu Waa Weyn ee laga Baran karo ee ku saabsan COVID-19 Tallaalada loogu tala galay da ’yarta (Maajo 2021) ee ku taal CHPW Connections blog\nBooqo CHPW COVID-19 bogga talaalka si aad u hesho macluumaad kale oo muhiim ah oo ku saabsan tallaalka\n« 5 Su'aalood oo lala yeesho Maamulaha Gobolka Salish ee CHPW\nKhayraadka ka soo kabashada fatahaada »\nSoo dejinta Sonkorowga: Sidee Tech u caawin kartaa


Muuri News Network » Dhageyso: Suldaan Ibraahim Cali Xaaji oo ka hadlay Warqad la sheegay in uu qoray Nin…..\nDhageyso: Suldaan Ibraahim Cali Xaaji oo ka hadlay Warqad la sheegay in uu qoray Nin…..\nMay 1, 2016 - Comments off\nSuldaanka Guud ee Beesha Biimaal Suldaan Ibraahim Cali Xaaji oo la hadlay Wakaalada Wararka ee Muurinews.com ayaa sharaxaad dheer ka bixiyay Warqad la sheegay in uu qoray Axmed Cali Bolol, taasoo uu ku sheegay in uu isaga yahay Suldaanka Beesha Biimaal.\nSuldaan Ibraahim Cali Xaaji ayaa ugu horeyn sharaxaad ka bixiyay sida uu ku yimaado Suldaan, Suldaan waxaa uu ka yimaadaa Reer Abroone iyadaana Beesha kasoo xusho cidii noqon laheyd Suldaanka Beesha Biimaal.\nMana jirto cid si gaar ah isku magacaabi karta, Suldaanka Beesha Biimaal ayaa sidoo kale sheegay in ay jiraan Dad dantooda ay tahay kaliya in ay wax kharibaan, kuna ciyaaraaya dhaqanka Beesha Biimaal.\nSuldaanka ayaa sidoo kale ka hadlay qaabkii ay usoo xuleen Xildhibaanada beesha Biimaal u matala Dowlada dhexe iyo Maamulka Koonfur galbeed, Maamulka Koonfur Galbeed waxaan ka keenay 11 Xildhibaan Dadka shaqadooda ay tahay in ay anaga wax naga sheegaan waxaa laga rabaa in ay ka hadlaan Xaqii Beesha ay ku laheyd Jubooiynka oo 3 Xildhibaan kaliya laga siiyay.\nWaxaan ka rabnaa kuwa anaga wax naga sheegaya waxa Beesha Biimaal ay u haayaan hada ama ay horey usoo qabteen?\nHoos ka Dhageyso Codka Suldaanka oo dhameystiran:


DNA Boqorkii Belgiumka ku qasbay inuu qirto sheeko uu 51 sano qarinayay. - NorSom News\nDNA Boqorkii Belgiumka ku qasbay inuu qirto sheeko uu 51 sano qarinayay.\nBoqorkii hore ee Belgiumka iyo gabadha uu inkirsanaa inuu dhalay.\nPrevious articlePST-da oo haweeneydii Frp xukuumada ka bixisay xabsiga u wareejiyay.\nNext articleShirkad kaluumeysi Norwiiji ah oo lagu xukumay faquuq iyo magdhow ka dhan ah shaqaale ajnabi ah.


Ban: Weerarkii Dhacay Nama Hor-joogsan Doono\nXoghayaha Guud ee Qaramada Midoobay Ban Ki-moon\nQaramada Midoobay ayaa balanqaadday inay garab is taagi doonto Soomaaliya, ka dib markii Shalay oo Arbaco aheyd la weeeraray xarunta Qaramada Midoobay ee Magaalada Muqdisho.\nWeerarka maleeshiyada Al-Shabaab ay ku qaadeen xarunta ayaa waxaa ku dhintay ugu yaraan 21 qof, kuwaasoo isugu jiray shaqaalaha hay’adda UNDP iyo maleeshiyadii weerarka soo qaadday oo tiradoodu aheyd 7 ruux.\nXoghayaha Guud ee Qaramada Midoobay Ban Ki-moon, ayaa isagoo Khamiistan ka hadlayey magaalada Beijing waxa uu sheegay in weerarada xun ee argagixisadu aaney Qaramada Midoobay horjoogsan doonin. Waxa uu sheegay in Qarmada Midoobay ay caawin doonto dowladda Soomaaliya iyo Shacabkeedaba si loo helo degenaansho siyaasadeed, iyo dhiirigelinta hormarinta iyo Xuquuqda Aadanaha.\nDhinaca kale, Golaha Ammaanka ee Qarmada Midoobay ayaa sheegay in weeraradu aaney waxba u dhimeyn go’aankooda ah taageerista xilliga kala guurka ee Soomaaliya si loo gaaro nabad iyo kala danbeyn.\nMaalintii Arbacadana, Ururka Al-Shabaab ayaa hadal jees jees ah oo ay ku qoreen bartooda Twitter-ka, waxa ay isku weydiiyeen in ergayga gaarka ah ee Qaramada Midoobay u fadhiya Soomaaliya Nicholas Kay uu weli sii qorsheynayo inuu ku negaado Muqdisho iyo in kale.


Ganaax La Duldhigay Yannick Carrasco Oo Ku Sii Dhaweynaya Ku Biiristiisa Kooxda Arsenal - Gool24.Net\nGanaax La Duldhigay Yannick Carrasco Oo Ku Sii Dhaweynaya Ku Biiristiisa Kooxda Arsenal\nYannick Carrasco ayaa ganaax kala kulmay kooxdiisa Shiinaha Dalian Yifang ka dib markii uu ku guuldareystay in waqtigii loogu talogalay uu ka soo laabto waajibaadkiisa qaran,.\nXiddiga doonaya inuu baxo ee reer Belgium ayaa seegay duulimaadkii u qaadi lahaa Shiinaha taasoo keentay inuu ka soo gaari waayo kulanka horyaalka Shiinaha ee ay kooxdiisa la ciyaareysay Hebei China Fortune.\nXiddiga Arsenal diirada u saaran Carrasco oo 25 jir ah ayaa sharaxaad uu ku soo qoray Twitter waxa uu ku sheegay in sababta uu kulankaas u seegay ay tahay inay dhaceen arimo uusan koontarooli karin.\nWaxa uu qoray: “Baahida aan u qabo inaan kulamo la badiyo Dalian weli waa ay taagan tahay. Waxaan kooxdeyda u rajeynayaa nasiib wacan! Waan u imaan doonaa inaan caawiyo kooxdyeda, waxaana badin doonaa kulanka xiga.”\nLaakiin kooxda reer China ayaa go’aansatay inay ciqaabto xiddiga reer Begium iyadoo Carrasco laga mamnuucay inuu ka soo agdhawaado garoonka tababarka.\nWaxa uu haatan heystaa seddex maalmood oo uu ku raaligeliyo asxaabtiisa kooxda, waxaana harsan in la arko in haddii xiddigii hore ee Monaco loo ogolaan doono inuu dheelo kulanka Axada ee Taijin Quanjian.\nWarbixin ay soo saartay kooxda ayaa lagu yiri: “Yannick Carrasco oo u ciyaara Dalian Football Club waxa uu ka maqnaa kulankii aan martida u aheyd Hebei China Fortune, waxaana uu seegay tababarka.\n“Kooxda waxa ay ku soo rogeysaa ganaaxyadaan: Waxay kooxda ku amreysaa Carrasco inuu seddex maalmood gudahood ku raaligeliyo kooxda islamarkaana uu joojiyo tababarka.\n“Kooxda waxa ay mar walba muhiimad siineysaa dishibiliinka iyo anshaxa ciyaartoyda, mana jiro shaqsi ka weyn kooxda.\n“Kooxda waxa ay si siman u la dhaqantaa ciyaartoydeeda.”\nTalaabadaan ugu danbeysay ayaa ka dhigeysa in Carrasco uu u sii dhawaado ku biirista kooxda Arsenal iyadoo xitaa ciyaartoyda kooxda Shiinaha ay qirteen in Carrasco uu caajib badan muujinayay isbuucyadii ugu danbeysay si kooxda ugu qasbo inay iibiso.


Muqdisho(keydmedia) Inta xogtooda la helay waxaa ku geeriyooday 5 ruux dagaal xalay ilaa shalay galinkii danbe dhex marayay Ciidamada Amisom iyo kuwa dowladda oo wada jira iyo xoogaga dowladda ka soo horjeeda .\nSidoo kale dagaaladan ayaa waxaa ku dhaawacmay 15 ruux oo rayid ah kuwaa oo ku sugnaa degmooyinka Shibis, Boondheere, Yaaqshiid, Hodan iyo H.wadaag, waxaana dadka dhaawacmay loola cararay isbitaalada Magaalada Muqdisho.\nGumaca rasaasta ayaa wali laga sii maqlayaa deegaanada qaar waxaana sidoo kale meelaha qaar laga dareemayaa dhaq dhaqaaq ciidan oo ay dhinacyada sameynayaan.\nDagaaladan ayaa ku soo beegmaya xili saacada qura ay ka harsantahay waqti ay dadku si weyn u hadal hayeen in dowladda ay isbadal ku dhalin karto iyadoona ay muuqato in aanu jirin horumar dagaalka ay ka gaarayaan dhinacyada.\nMaalmihii la soo dhaafay ayaa magaalada Muqdisho waxaa si weyn loo hadal hayay in ciidamada dowladda ka hor sanadka 2011 in ay isbadal balaaran ka sameyn doonaan dagaalada ka socda magaalada Muqdisho.


Turkigu waa gumayste Muslim ah.Ka guur Dalkaaga una guur Turkiga maya maya maya !! W/Q: Khadar Ibrahim Aar • Oodweynenews.com Oodweyne News | Oodweynenews.com Oodweyne News\nQoraalkaygani kuma wajahna kumana socdo, koox ama Xafiis isagu si gaar ah ugu adeega dadyawga Somaliyeed,kaasi oo qabta shaqooyinka ay ka midka yihiin soo saarista Visayaasha Cafimaadka,waxbarashada iyo dhamaan waxkasta oo markaasi dadka Soomalidaa u adeegaaya faa’idana ay ugu jirto.\nFahamka xeeldheerida siyaasadu waa shayga kaliya ee nolosha inteeda kale lagu maraayo,waana halbawlaha lagu hiigsado horumarka dawladnimada,siyaasad qoto dheer ku fadhida la’aanteedna cidina ma hiigsan karto halkay ay doonayso in ay gaadho beri iyo saadanbe.\nWaxa aynu ka wada warqabnaa ,layaab iyo anfariirna dad badan oo caqli leh ku keenay in qofkasta oo Soomali ah isla markaana hantida jeebkiisu ay gaadho “Konton kun oo Dolar” in uu ku hawoonaayo in uu dalka Turkiga Guri ama gabood ka iibsado.\nMa ogtahay in qofkasta oo Somali ah isla markaana hantitisii oo dhan ku maalgaliyey dal shisheeye, in aakhirka dalkiisu uu baaba’aayo,waxaad dalkaagi kala tagaysaa Muwaadin dhaqalii,aqoontii,dhismahii,waxa aad maal galinaysaa nin kugu khiyaamaynaaya Muslinimo,ku dhacaaya,hab siyaasiya kula wareegaaya dhamaan hantilayaashadii.


Nagu saabsan - "EducationBro" - Study Magazine Abroad\nWaxaan nahay mashruuc dhalinyaro ah, laakiin leh taariikh badan oo xiiso leh. The Aasaasayaasha mashruuca dhex maray badan si ay u abuuraan ah gebi ahaan cusub, gaar ah oo waxtar leh “EducationBro” – Study Magazine Abroad.\nOur koox caalami ah oo ka kooban ardayda caalamiga ah iyo macalimiin khibrad weyn, Raktarka ee jaamacadda, ganacsatada yar yar iyo dadka firfircoon la-aragnimada nolosha xiiso leh.\nWaan ognahay dhibaatooyinka waxbarashada dibedda:\nsida codsadayaasha ah;\nMaalin walba, waxa aan soo bandhigid qaababka cusub si aad waxbarasho dibada raaxo badan.\nQof walba waa in fursad u leeyihiin inay helaan waxbarasho ee dalka oo uu rabo iyo “EducationBro” doonistiisa ka caawisaa la. The “EducationBro” magazine waa a “tip baraf ah”, sida ugu dhaqsaha badan aan u ogolaan doonaa in aad dooratid xirfad in aad jeceshahay. Dooro dal in adiga iyo tayada waxbarashada haboon, iyo kharashka heerarka waxbarasho iyo nolol. Qor jaamacadda ugu fiican oo sahlan si aad u hesho waxbarasho tayo leh. Ka dibna bilowdo mustaqbalkiisa ah ee dalka wax ka mid ah dunida.\nAll this “EducationBro” awooddo.


Qarax dhimasho sababay oo ka dhacay Mandheera - Caasimada Online\nHome Warar Qarax dhimasho sababay oo ka dhacay Mandheera\nQarax dhimasho sababay oo ka dhacay Mandheera\nMuqdisho (Caasimada Online) – Wararka ka imaanaya ismaamulka Mandheera ayaa sheegaya in qarax nooca loo yaqaano miinada ee dhulka lagu aaso uu ka dhacay tuulada Koromey ee ismaamulkaas, kaasi oo la kacay Gaari Bas ah oo rakaab badan siday.\nGaariga uu qaraxu haleelay ayaa ugu horeyntii rakaab badan ka qaaday deegaanka Lafey, wuxuuna ku wajahnaa magaalada Mandheera, sida ay sheegen laamaha amaanka.\nWararka ayaa intaas kusii daraya in qaraxa haleelay gaariga baska ah ay ku geeriyoodeen labo qof, halka ay ku dhawaacmeen 10 qof oo kale oo kamid aheyd rakaabkii saarna gaarigaas.\nRono Bunei, Taliyaha Booliska ee ismaamulka Mandhera oo warbaahinta la hadlay ayaa waxa uu sheegay in dadkii ku dhaawacmay qaraxan miino la geeyay isbitaalka weyn ee magaalada Mandheera si xaaladooda caafimaad usoo kabato.\nSidoo kale waxa uu xusay inay baaritaan ku bilaabeen dhacdadan, ayada oo aan ilaa hadda si rasmi ah loo ogeyn cida ka dambeysa, mana jirto koox sheegatay mas’uuliyada qaraxaas oo aheyd miino dhulka lagu aasay.\nQaraxyada noocan ah ayaa inta badan waxa fuliya kooxda Al-Shabaab, kuwaasi oo marar dhowr ah qaraxyo miino ka fuliyey deegaano hoosta gobolka waqooyi bari.


Doqon iyo Taroox.WQ.Gobaad Cumar Guuleed – Idil News\nDoqon iyo Taroox.WQ.Gobaad Cumar Guuleed\nNin tuug ah ayaa baadiggoob ugu jirey wax uu xado oo boobo. Wuxuu dabadeed isagoo waddo haya la kulmay doqon jidka marayay. Tarooxii wuxuu ninkii weyddiiyey in reero meelahan ka dhow yihiin oo deggan yihiin iyo in kale. Doqonkii wuxuu ku jawaabay: “Haayoo, reerkayga ayaaba kob dhow deggan”.\nTuuggii wuxuu kaddib doqonkii weyddiiyey dariiqa reerka taga. Wuxuu ku yidhi: “Jidkan toos u raac, wuxuu ku geeynayaa gurigayga, markaad aqalkayga gaadho, ha xadin alaabta ii taal ee xaggaa iyo xaggaa iigu jirta. Haddiise aad xaddo, aniga ii kaalay oo alaabtayda waan kaala hadhi. Kolkaan kaala hadhana dadka ayaan u yeedhi oo u sheegi, dadkuna ku dayn maayo oo waa ku dilayaa.”\nTuuggii wuxuu la yaabay ninka daacadnimadiisa iyo sebinnimadiisa iyo sida nin aanu garanayn uu ku aamminay oo ugu tilmaamay gurigiisa isla markaana u sheegey sirtiisa iyo halkuu wax ku kaydsado. Tarooxii isagoo wali doqonkii la yaabban ayuu sidii loogu tilmaamay intuu yeeley gurigii tagay oo qaatay wixii alaab ahaa oo halkaa yiilley oo dhan.\n“Eebbow, ha ii waayin doqon sirtiisa iyo kaydkiisa ii sheega oo igu aammina!” ayuu tarooxii yidhi.\nSirtaada, sahaydaada, saadkaaga iyo saldhiggaaga saancaddaale waligaa lama siiyo\nBe the first to comment on "Doqon iyo Taroox.WQ.Gobaad Cumar Guuleed"


Qarax xooggan oo ka dhacay degmada Mandhera ee Gobolka Waqooyi Bari Kenya\nMandhera:-Wararka ka imanaya Gobolka Waqooyi Bari ee Kenya ayaa sheegaya in qarax labaad maanta lala beegsaday ciidamnada Kenya. Qaraxan ayaa ka dhacay bar kontorool oo u dhow degmada Mandheera. Guddoomiyaha Gobolka Waqooyi Bari Kanya ayaa warbaahinta u sheegay in hal askari\nuu ku dhintay qaraxan sagaal kalena ay ku dhaawacmeen. Goor hore oo maanta ahna qarax miino ayaa lala beegsaday kolonyo baabuurta\nmilatariga Kenya ay leeyihiin meel u dhow degmada Wajeer, askari ayaa qaraxaasna la sheegay inuu ku dhaacmay.\nQarxayda ayaa kusoo badanayey Waqooyi Brai Kneya tan iyo intii ciidamada Kenya ay farageliyeen Soomaaliya bishii Oktoobar ee aynu soo dhaafnay. Toddobaadkii horena baarlamaanka Kenya ayaa ansixiyey in ciidamada Kenya ay qayb ka noqdaan halwgalka milatari ee Midowga Afrika ee Soomaaliya. Ururka Al-Shaba ayaa sheegay inay ladagaalami doonaan ciidamada Kenya.\nQaraxyada ayaa kusoo badanayey gobolka Waqooyi Brai Kenya tan iyo bihsii Oktoobar ee aynu soo dhaafnay kadib markii ciidamada Kenya ay faragelinta ku sameeyeen Soomaaliya. Toddobaadkii horena baarlamaanka Kenya ayaa u codeeyey in ciidamada Kenya ay\nhoostagaan Hawlgalka Midowga Afrika ee Soomaaliya “Amisom”


Warsaxaafadeed: R/Wasaare Gaas oo dalka dib ugu soo laabtay. – Radio Daljir\nJuunyo 9, 2012 3:42 g 0\nMuqdisho, June 8 – Ra?iisul Wasaaraha Soomaaliya Dr.? Cabdiweli Maxamed Cali Gaas iyo xubnihii wefdigiisa ayaa maanta dalka dib ugu soo laabtay kadib shir uu kaga qeyb galay dalka turkiga oo ay ka soo qeyb galeen in ka badan 50 dal iyo hay?ado Caalami ah kaa oo lagaga hadlayay arrimaha dalka Soomaaliya.\nRa?iisul Wasaaraha ayaa waxaa si diiran garoonka Caalamiga ah ee Muqdisho ugu soo dhoweeyey dadweyne aad u fara badan,Qaar ka tirsan golaha Wasiirada, Xildhibaano, Saraakiil, Haween,Barbaarta gaashaaman iyo Fanaaniin.\nRa?iisul Wasaaraha ayaa warbaahinta uga warbixiyay safarkiisa wuxuuna sheegay in Shirkii labaad ee Istabuul ee dalka turkiga u ka qeyb galay islamarkaana tilaamay in shirkaasi looga hadlayay hormarka dalka iyo sidii wax looga qaban lahaa dhinaca mashaariicda hormarinta dalka, Isagoona sheegay in shirkaasi uu ku soo dhamaaday si guul ah.\n?Waxaan maanta aad ugu faraxsanahay inaan ku soo laabto caasimadii dalka ee Muqdisho, Waxaan ka soo qeyb galay shirkii Istanbuul ee dalka turkiga kaa? oo lagaga hadlayay arrimaha Soomaaliya. Shirkaasoo ku soo dhamaaday guul islamarkaana shir muhiim ah u ahaa gedi socodka? Nabada Soomaaliyeed ee dowladda Walaalaha nahay ee turkiga inoo qabatay.\nWaxaan ka gudbeynaa KM Gaarnimada sidoo kale waxaan ku jirnaa dhameystirkii Dastuurka, Waxaan galeynaa jawi nabadeed marka barnaamijkaas socdo in lagu taageero xukuumadda laguna bixiyo dhaqaale Soomaaliyana mudadii 20-ka sano ee colaada ka jirtay la soo afjaro?.\nUgu dambeyntii Ra?iisul Wasaaraha Xukuumadda Soomaaliya ayaa sheegay in socdaal uu ku soo maray dalka Kenya islamarkaana ay Mas?uuliyiinta dowladda Kenya ay isla afgarteen sidii kor loogu qaadi lahaa? xiriirka labada dal ee Kenya iyo Soomaaliya.\nDeputy of Communication Director Office of Prime Minister\n3 qof oo rayid ah ayaa dhintay tiro kalena waa ay dhaawacmeen kaddib markii ay shufto rasaas ku fureen gawaari inta u dhaxaysa Gaalkacyo iyo Cagaaran


BREAKING: Sh Shariif, Xassan Sh & 49 Xildhibaan oo ku wajahan Kismaayo.\nMUQDISHO(P-TIMES)- Duulimaad gaar ah oo diyaaradeed ayaa berrito ka qaadaya magaalada Muqdisho, Madaxweynayaashii hore ee Soomaaliya Xassan Sheekh Maxamuud, Shariif Sheekh Axmed iyo 49 Xildhibaan in ka badan oo katirsan baarlamaanka Faderaalka ee Soomaaliya.\nMadaxweynayaashii hore iyo mudanayaasha baarlamanka ayaa safarkoodan uu ku aadan yahay magaalada Kismaayo oo ay uga qeybgalayaan munaasabada Caleema-saarka Madaxweynaha Jubbaland Axmed Max’ed Islaam.\nXukuumadda Faderaalka ayaa qorsheynaysa in ay joojiso duulimaadkan, balse walaac badan ayaa ka taagan, waxaana wararku cadeynayaan in isku dayga qorshahan uu kasocdo Madatxooyada Faderaalka.\nMudane katirsan baarlamaanka oo wafdigaas ka mid ah ayaa u sheegay warsidaha Puntlandtimes.com in madaxdan hore iyo mudanayaashuba ay ka dhoofayaan Muqdisho, oo ay toos uga dagayaan magaalada Kismaayo.\nHaddii ay talaabadaas dhacdo ayaa ka dhigan in ay ku fashilantay dawladda Faderaalka arrimaha Jubbaland, waxaana ay dadaal badan ku bixinayaan sidii loo baajin lahaa, haddii ay dhacdana waxay ka dhignaan doontaa marxalad culus oo xagga siyaasadda ah.


Taariikh kooban Allaha u naxariistee Marxuum Maxamed Aadan Xirsi Teera – Radio Muqdisho\nAllaha u naxariistee Wariye sare Marxuum Maxamed Aadan Xirsi Teera ayaa maanta ku geeriyooday dalka Ingiriiska.\nHadaba taariikhdiisa oo kooban ayaa waxaa wax ka weydiinay Ustaad Faarax Cumar Nuur oo ay ka soo wada shaqeyn jireen Warfaafinta.\nUstaadka ayaa xusay in Allaha u naxariistee Marxuum Maxamed Aadan Xirsi Teera uu ku soo biiray Radio Muqdisho bishii August ee sanadkii 1973-kii kolkaasi oo uu ka mid ahaa dhallinyaro ka soo qalin badalatay Jaamacadda Lafoole, gaar ahaan kuliyadda saxaafadda.\nWaxa uu ka mid ahaa dadka war akhriyahaasha loogu jecelyahay Idaacadda, isagoo sanadkii 1974 noqday war akhriyeyaasha Radio Muqdisho, isla markaana ahaa shaqsi balanta ku wanaagsan.\n1979-kii ayuu noqday Madaxii Radio Muqdisho waxaana uu markii dambe noqday Agaasimaha Radio Muqdisho.\nSidoo kale waxa uu soo noqday Agaasimaha Wakaaladda Wararka Qaranka Soomaaliyeed (SONNA)\nDabayaaqadii sideetamaadkii waxa uu noqday Agaasimaha Idaacadaha Soomaaliyeed ee Hargeysa iyo Radio Muqdisho oo uu si wada jir ah hal mar u wada maamulayay.\nAllaha u naxariistee Marxuum Maxamed Aadan Teera waxa dadkii ay isla soo shaqeyn jireen ay ku sifeeyeen in uu ahaa shaqsi daacad u ah shaqadiisa, islamarkaana ahaa nin howlkar badan oo ka baxay guud ahaan baxda Saxaafadda Soomaaliyeed.\nBur burkii dalka kadib waxa uu ahaa marxuumka shaqsi sii watay howlihii saxaafadda, isagoo u soo shaqeeyay Telefishinka Universal iyo Warbaahino kale.\nMadaxda Wasaaradda Warfaafinta ayaa ka tacsiyadeeyay geerida Marxuum Maxamed Aadan Xirsi Teera, iyagoo u rajeeyay marxuumka in uu Alle ka waraabiyo janadii fardowso, qoyskii iyo eheladii uu ka tegeyna uu samir iyo Imaan ka siiyo.\nINNAA LILLAAHI WAA INNAA ILLAAHI RAAJI CUUN.\nWasiirka Batroolka XFS oo sheegay in la dhisayo Hay’adda batroolka Qaranka Soomaaliyeed


Taliban oo dib ubillaawday Howlgalladii melleteri ee ay ka wadday Afghanistan.\nTuesday March 03, 2020 - 13:24:18 in Wararka by Liibaan Jeexoow\nWar rasmi ah oo kasoo baxay Imaarada islaamiga Afghanistan ayaa lagu sheegay in ay dib ubilaawdeen howlgalladii melleteri ee ka dhanka ahaa ciidamada xukuumadda dabadhilifka Kaabuul.\nTaliban waxay sheegtay in ay soo gaba gabaysay xabad joojin soo bilaabatay 22,Feberaayo 2020 islamarkaana ay amar kusiinayso ciidamadeeda in ay sii wadaan ololaha melleteri ee ka dhanka ah maleeshiyaadka dabadhilifyada xukuumadda Kaabuul.\nSheekh Dabiixullaahi Mujaahid oo ah Afhayeenka Imaarada islaamiga ah oo wakaaladaha wararka lahadlayay maalintii Isniinta ayaa sheegay in ay dib ubilaabeen camaliyaatka jihaadiga ah oo xoogooda ay ku beegsanayaan maleeshiyaadka xukuumadda.\n"Fatradii hoos udhigidda dagaallada waa soo dhammaadeen waxaana si dabiici ah dib ugu bilaabanaya howlgalladeeni jihaadiga ahaa" sidaas waxaa wakaaladda wararka Faransiiska usheegay Sheekh Dabiixullaahi Mujaahid.\nDhammaan umarada caskariga Imaarada Islaamiga ayaa lasiiyay awaamirta ah dib ubilaabidda camaliyaadka jihaadiga ah, gelinka dambe ee maanta Talaadada ayay Taliban u astaysay bilaabashada weerarada.\nDhinaca kale wasaaradda difaaca dowladda Mareykanka ayaa sheegtay in ay dhowaan bilaabayso qorshaha ka bixitaanka ciidamada Americanka ah ee wadanka Afghanistan.\nMark Esber oo ah wasiirka difaaca Mareykanka ayaa ka sheegay magaalada Washington in toban maalmood gudahood ay la bixi doonaan kumanaan kun oo askari,waxaana lafilayaa in 135 maalmood gudahood Afghanistan looga saaro ciidan dhan 8600 (sideed kun iyo lix boqol) askari American ah arrinkaas oo qeyb ka ah heshiiskii dhinacyada dhowaan ku dhaxmaray magaalada Dooxa ee dalka Qadar.\nAshraf Ghani oo ah madaxweynaha xukuumadda Kabul ayaa walaac ka muujiyay weerarada uga imaanaya Taliban isagoo heshiiskii dhowaan Qadar ka dhacay ku tilmaamay mid aan dan u aheyn xukuumaddiisa.


Wararka Maanta: Arbaco, Jan 20, 2021-Guddiga Arrimaha Dibada Baarlamaanka Soomaaliya oo qoraal u diray madaxweyne Farmaajo\nQoraalka loo diray madaxweynaha ayaa looga dalbaday inu u cadeeyo ciidamada tobabarka loo geeyay dalka Eritrea iyo xiliga ay ku soo laabanayaan dalka, maadama eheladii dhalinyaradaas ay muujinayaan walaac ku aadan xaaladooda caafimaad.\nWarka ku saabsan ciidamada Soomaaliyeed ee ka qeybqaatay dagaalkii dhaxmaray ciidanka Difaaca Itoobiya iyo Tigrayga ayaa hadal heyn badan ka dhax abuurtay bulshada Soomaaliyeed, waxaana warka arintan ku saabsan la oran karaa waa qoddobka ugu weyn ee xiligan saameynta ku leh siyaasada dalka marka laga soo tago doorashada.\nQoraalka ayaa lagu codsaday in guddi xaqiiqo raadin ah loo diro dalka Eritrea si ay u xaqiijiyaan nolosha askartaas, kuwaasi oo ka kooban xubno dowladda federaalka iyo Golaha shacabka.\nQoraalka ayaa imanaya xili sidoo kale midowga musharixiinta ka dalbadeen madaxweyne Farmaajo in uu faah faahin rasmi ah ka bixiyo warka ku saabsan gaarida dhalinyarrada Soomaaliyeed iyo dareenka ay qabaan waalidiin badan oo arintan ka walwalsan.\nHoos ka akhriso Qoraalka ka soo baxay Guddiga


Website-yada Puntland oo weerar ku qaaday Safiir Ahmed Abdi Salan iyo Hawiye –Damac waashay. | Warbaahin means Media - Somali news Online\nWebsite-yada Puntland oo weerar ku qaaday Safiir Ahmed Abdi Salan iyo Hawiye –Damac waashay.\nSend by Email\tWarbaahin.com – Website-yada laga leeyahay Puntland hadii aad booqato maanta lixda war ee ugu koreeya mid walba waxaa lagu habaarayaa marna lagu aflagaadeeynayaa beelweynta Hawiye iyo Siyaasiyiintooda.\nWebsite-yada Puntland waxay qoreen in Dowladda Federalka qabyaalad noqotay oo Safiiradii Dalka la wada siiyay Hawiye ! sidoo kale waxay qoreen in Ahmed Abdisalan ka qeybgalay dagaaladii Sokeeye ?\nJawaab kooban hadii laga bixiyo Kooxda Damaca Waalan ilhanaadooda?\nAmb Nur Cadde oo u dhashay Hawiye ayaa xilkii Safiirnimada talyaniga laga qaaday,waxaana lagu bedelay Jeneral Muuse oo u dhashay Daarood.\nNur Cadde xil looma magacaabin,loomana wareejin meel kale.\nSafiirkii Ethiopia u qaabilsanaa Somalia Saciid Nur oo beesha Daarood u dhashay ayaa xilkii laga qaaday,waxaana jagadiisii loo magacaabay Ahmed Abdisalan oo Hawiye u dhashay.\nSaciid Nur waxaa loo magacaabay Safiirka Tanzania u fadhiya Somalia halka Nuur Cadde aan meelna loo magacaabin.\nSafiir Ahmed Abdi Salan waxay ku eedeeyeen Website-yada Puntland inuu ka qeybgalay dagaaladii Sokeeye laakiin waxaan isweydiiyay sababta beenta intaas la eg ku qasabtay.\nAhmed Abdi Salan ma joogin dalka dagaaladii Sokeeye ,wuxuuna ku noolaa Kanada ,mana hubo inay ruuxaantiisa ka qeybgashay dagaalada ay sheegeen hasse yeeshee anigu waxay ila tahay in baroortoodu orgiga ka weyn tahay.\nWebsite-yada Puntland iyo Siyaasiyiinta daaha gadaashiisa ka maamulaya waxaa haboonaan laheyd inay si toosa u cadeeystaan halka uu nabarka uga taagan yahay,waxay ahayd inay toos u dhahaan “ Wuxuu Ahmed Abdisalan eryay,hilfaha u qaaday Abdullahi Yusuf Ahmed”\nHadii Baroortoodu sidaasi tahay,waxaa waliba harsan in la xisaabtamayo oo xasuuqii Muqdisho loo xilsaaray guddi u dhashay beelweynta Hawiye ,si Cadaalada loo horgeeyo kuwii Xasuuqay maatada reer Muqdisho.\nWebsite-yada Puntland ciwaanada ay qoreen maanta waxaan ka soo qaadan karnaa:-\nMaxaad kala socotaa in DF Siyaasadii dalka Qabyaaladeysay!… 20-06-13\nMaxey tahay Sababta loo Magacaabey Safiir Axmed Cabdisalaan? 20-06-13\nSomaliya Dal u Xayiran Casimad La’ aan Haysata.\nDhageyso: Xil. Cabdi-Bare Yuusuf Jabriil oo dhaliilay Xukuumada Saaciid20-06-13\nDhageyso: Xil. Cabdi-Bare Yuusuf Jabriil oo dhaliilay Xukuumada Saaciid 20-06-13.\nBeesha Hawiye oo heshay Safiirkii 18aad\nSida hadalkaan loo dhigay Hawiye & Daarood laakiin labada beelood waxba kama dhaxeeyaan maanta.\nDamaca waalan iyo daandaansiga wuxuu ku kooban yahay Siyaasiyiin u dhashay Majeerteen oo ay ka mid yihiin Abdirahman Faroole,Abdiwali Gaas,Omar Abdirashiid iyo Mohamed Darwiish,iyagana ayaana dhaxli doona faa-iidada ka dhalata xumaanta ay dhiteeysanayaan.\nDooda ku saabsan Caasimaduna waxaan uga bixi lahaa “Muqdisho waa Caasimadda Jamhuuriyadda Somalia,waana ahaan doontaa inta gabadh u dhalatay beelweynta Hawiye nooshahay”\n“Nin aan dagaal aqoonoow ,daandaansiga jooji”